hotchpotch/miracl-hf-unified huggingface dataset:
ভারতীয় রেলের সাংগঠনিক পরিকাঠামো
ভারতীয় রেলওয়ে সাংগঠনিক পরিকাঠামো ভারতীয় রেলের একাধিক কার্যসম্পাদনাকারী বিভাগের সমন্বয়ে গঠিত। সারা বিশ্বে সাধারণত এইভাবেই রেলওয়ে সংগঠন পরিচালিত হয়। ভারতীয় রেল এই সাংগঠনিক পরিকাঠামোর ব্যাপারে বিশেষ পরীক্ষানিরীক্ষার পথে যায়নি। ব্রিটিশ যুগ থেকেই তাই এই পরিকাঠামোর মূল ব্যবস্থাটি অক্ষুন্ন রয়েছে।
ভারতীয় রেলের সর্বোচ্চ ব্যবস্থাপন সংস্থা হল রেল মন্ত্রকের অধীনস্থ রেলওয়ে বোর্ড। এই বোর্ডের শীর্ষে থাকেন একজন চেয়ারম্যান, যিনি রেলমন্ত্রীর কাছে যাবতীয় রিপোর্ট পেশ করেন। চেয়ারম্যানকে বাদ দিলে এই বোর্ডের সদস্যসংখ্যা পাঁচ। ক্ষেত্রীয় রেলওয়ের জেনেরাল ম্যানেজারেরা এবং উৎপাদন সংগঠনগুলি রেলওয়ে বোর্ডের কাছে রিপোর্ট পেশ করে।
ভারতীয় রেলওয়ের বিভিন্ন ক্যাডারবাহিনীগুলি হল:
বিশ্বের তৃতীয় বৃহত্তম রেলওয়ে ব্যবস্তা এই ভারতীয় রেল স্থানীয় স্তরে পরিচালিত হয়ে থাকে। ভারতীয় রেল ১৬টি ক্ষেত্রীয় রেলে বিভক্ত। একজন জেনেরাল ম্যানেজারের নিয়ন্ত্রণাধীন প্রতিটি ক্ষেত্রীয় রেলওয়ে আধা-স্বশাসিত সংস্থা। এইভাবে একটি মৌলিক সংস্থার সৃষ্টি হয় এবং কার্যসম্পাদনাকারী শাখাগুলি নিম্নলিখিত দুইভাবে দ্বৈত নিয়ন্ত্রণাধীন থাকে:
ভারতীয় রেলের বর্তমান অঞ্চলগুলি হল:
প্রতিটি ক্ষেত্র নিজ নিজ এলাকাভুক্ত কর্মশালার ব্যবস্থাপনার দায়িত্বে নিযুক্ত। ভারতীয় রেলের উৎপাদন সংগঠনসমূহ এর অন্তর্গত নয়। সেগুলির জেনারেল ম্যানেজারেরা সরাসরি রেলওয়ে বোর্ডের কাছে রিপোর্ট পেশ করে।
বিভাগীয় স্তরে ডিভিশনাল রেলওয়ে ম্যানেজার (ডিএমও) সংগঠনের কর্ণধার। বর্তমানে সারা দেশে ৬৭টি রেলওয়ে বিভাগ রয়েছে। এই বিভাগগুলি প্রধানত ট্রেনচালনার সঙ্গে জড়িত। কিন্তু এগুলির লোকো শেড (লোকোমোটিভ মেরামত কেন্দ্র), কোচিং ডিপো (প্যাসেঞ্জার ট্রেনের রিয়েপার হোম বেস) ও ওয়াগন ডিপো (ফ্রেট স্টকের রিপেয়ার ও রক্ষণাবেক্ষণ স্থল) থাকতে পারে।
প্রত্যেকটি বিভাগের সকল কার্যসম্পাদনাকারী (লাইন ও স্টাফ উভয় স্তরেই) সংগঠন বিদ্যমান থাকে। প্রশাসনিক ব্যাপারে এই সংগঠনগুলির প্রধানেরা ডিএমও-র নিকট রিপোর্ট পেশ করলেও নির্দেশনার প্রশ্নে তারা রেলওয়ে বোর্ড এবং নীতি নির্দেশিকার প্রশ্নে ক্ষেত্রীয় সদরের উপর নির্ভরশীল।রেল
পূর্ব রেল
পূর্ব মধ্য রেল
পূর্ব উপকূলীয় রেল
উত্তর রেল
উত্তর মধ্য রেল
উত্তর পশ্চিম রেল
উত্তর পূর্ব রেল
উত্তরপূর্ব সীমান্ত রেল
দক্ষিণ রেল
দক্ষিণ মধ্য রেল
দক্ষিণ পূর্ব রেল
দক্ষিণ পূর্ব মধ্য রেল
দক্ষিণ পশ্চিম রেল
পশ্চিম রেল
পশ্চিম মধ্য রেল
Indian Railways Frequently Asked Questions.
মেহেরান করিমী নাসেরি
মেহেরান করিমী নাসেরি (Mehran Karimi Nasseri) জন্ম ১৯৪২ সালে, অন্য আরেক নাম স্যার আলফ্রেড মেহেরান, একজন ইরানী রিফিউজি যিনি ৮ আগস্ট ১৯৮৮ সাল থেকে জুলাই ২০০৬ পর্যন্ত দীর্ঘ ১৮ বছর ফ্রান্সের “চার্লেস ডি গুলি” বিমানবন্দরের ডিপার্টচার লাউঞ্জে কাটিয়েছেন। অসুস্থ হবার পর তাকে বিমানবন্দর থেকে হাসপাতালে স্থানান্তরিত করা হয়। তার এই জীবনী নিয়ে বই প্রকাশ সহ বেশ কিছু চলচ্চিত্র তৈরি করা হয়েছে। উল্লেখ যোগ্য চলচ্চিত্রের নাম “দি টারমিনাল”।
মেহেরান করিমী নাসেরি ইরানের মসজিদ সোলায়মান নামক স্থানে জন্ম গ্রহণ করেন। তার বাবা পেশায় একজন ডাক্তার ও মা একজন সেবিকা ছিলেন। তিনি সেপ্টেম্বর ১৯৭৩ সালে ইংল্যান্ডের বেডফোর্ড বিশ্ববিদ্যালয়ে যান তিন বৎসরের উচ্চ শিক্ষা গ্রহণের উদ্দেশ্যে।
১৯৭৭ সালে ইরানে শিয়াদের বিরুদ্ধে প্রতিবাদ করায় তাকে স্বদেশ থেকে বহিষ্কার করা হয়। এরপর তিনি বিভিন্ন দেশে বসবাসের জন্য আবেদন করতে থাকেন। অতঃপর ইউনাটেড ন্যাশন হাই কমিশন ফর রিফিউজিস বেলজিয়ামের মাধ্যমে ইউরোপের যে কোন দেশে বসবাদের জন্য অনুমতি পান।
তার মা ইংল্যান্ডের নাগরিক থাকায় তিনি ইংল্যান্ডে নতুন আবাস গড়ার উদ্দেশ্যে রওনা হন। পথে মধ্যে ফ্রান্সের বিমানবন্দরে বিমান পরিবর্তনের সময় তার পাসপোর্ট সহ অন্যান্য কাগজপত্র ভর্তি ব্রিফকেস চুরি হয়ে যায়। ফ্রান্স থেকে বিমানে তাকে ইংল্যান্ড নিয়ে গেলেও সেখানে ইমিগ্রেশনে পাসপোর্ট জমা দিতে না পারায় তাকে আবার ফ্রান্সে পাঠিয়ে দেয়া হয়। ফ্রান্সে পৌছানোর সাথে সাথে তাকে গ্রেফতার করা হয় এবং পরে যেহেতু আইন সিদ্ধ ভাবে তিনি ফ্রান্স বিমান বন্দরে পৌছেন সেহেতু ছেড়ে দেয়া হয়। কিন্তু পাসপোর্ট না থাকায় তাকে কোন দেশের নাগরিকের মর্যাদা দিয়ে সেখানে পাঠাতেও পারছিল না ফ্রান্সের কর্তৃপক্ষ। অবশেষে বিমান বন্দরের এক নম্বর টারমিনালের বাসিন্দা হিসাবে বসবাস আরম্ভ করেন।
১৯৯২ সালে ফ্রান্সের হিউম্যান রাইটসের পক্ষ থেকে তার পক্ষে আইনি লড়াই লড়লেও ফ্রান্স ঢোকার অনুমতি পাননি।
১৯৯৫ সালে অনেক প্রচেষ্টার পর বেলজিয়ামে শর্ত সাপেক্ষে যাবার অনুমতি পেলেও নাসেরী তা গ্রহণ করেননি শুধু মাত্র তার ইংল্যান্ডে যাবার মূল উদ্দেশ্য থাকায় ।
নাসেরির বিমানবন্দরের জীবন অবসান হয় জুলাই ২০০৬ সালে অসুস্থ হয়ে হাসপাতালে হস্তান্তরের মাধ্যমে। অবশেষে ৬ মার্চ ২০০৭ সালে ফ্রান্সের একটি দাতব্য প্রতিষ্ঠানের মাধ্যমে ফ্রান্সে বসবাসের অনুমতি পায়।
নাসেরির দীর্ঘ ১৮ বছরের বিমানবন্দরের জীবনে ১নং টারমিনালে দেখা যেত, পাশে তার ব্যাগ রেখে পড়তে, লিখতে। উক্ত সময়ে বিমানবন্দরের কর্মকর্তা বা কর্মচারীরা তার খাবার ও পত্রিকার ব্যবস্থা করতো।
হেনরি ডে ভের স্ট্যাকপুল
হেনরি ডে ভের স্ট্যাকপুল (৯ এপ্রিল, ১৮৬৩ — ১২ এপ্রিল, ১৯৫১) ছিলেন উনিশ শতকের শেষভাগ ও বিশ শতকের প্রথম ভাগের এক লেখক। তাঁর জন্ম কিংসটাউনে (অধুনা আয়ারল্যান্ড প্রজাতন্ত্রের ডুন লাওঘাইরে)। স্ট্যাকপুলের সর্বাধিক পরিচিত সাহিত্যকর্ম হল ১৯০৮ সালে প্রকাশিত রোম্যান্স উপন্যাস "দ্য ব্লু ল্যাগুন"। এই উপন্যাসখানি তিনবার চলচ্চিত্রায়িত হয়। তিনি টাইলার ডে সাইক্স ছদ্মনামেও গ্রন্থ রচনা করেন।
চল্লিশ বছরেরও বেশি নৌ-চিকিৎসকের দায়িত্ব পালন করা স্ট্যাকপুল দক্ষিণ প্রশান্ত মহাসাগরীয় দ্বীপপুঞ্জ বিশেষজ্ঞও ছিলেন। এই দ্বীপে তিনি যে স্বাভাবিক জীবন ও সভ্যতা প্রত্যক্ষ করেন, তার বর্ণনা তাঁর উপন্যাসে বার বার ফিরে আসে।
ঐতরেয়োপনিষদ্‌
ঐতরেয়োপনিষদ্‌ (সংস্কৃত: ऐतरेयोपनिषद्) হল একটি মুখ্য ঋগ্বেদীয় উপনিষদ্‌। ঋগ্বেদীয় সাহিত্যের চারটি বিভাগের অন্যতম ঐতরেয় আরণ্যকের দ্বিতীয় ভাগের চতুর্থ, পঞ্চম ও ষষ্ঠ অধ্যায়গুলি স্বতন্ত্রভাবে "ঐতরেয়োপনিষদ্‌" নামে পরিচিত।
ঐতরেয়োপনিষদে তিনটি দার্শনিক বিষয় আলোচনা করা হয়েছে: প্রথমত, জগৎ ও জীবের স্রষ্টা আত্মা (ব্রহ্ম বা ঈশ্বর); দ্বিতীয়ত, আত্মার ত্রিবিধ জন্মের তত্ত্ব; তৃতীয়ত, প্রজ্ঞানই ব্রহ্ম (আত্মা)।
১৯৯৮ সালে প্যাট্রিক অলিভেল ও অন্যান্য গবেষকদের একটি পর্যালোচনা অনুযায়ী, ঐতরেয়োপনিষদ্‌ সম্ভবত প্রাক-বৌদ্ধ যুগের উপনিষদ্‌। তাঁদের মতে এই উপনিষদের রচনাকাল আনুমানিক খ্রিস্টপূর্ব ৬ষ্ঠ থেকে ৫ম শতাব্দীর মধ্যবর্তী সময়।
ঐতরেয়োপনিষদ্‌ হল প্রধান প্রাচীন উপনিষদ্‌গুলির অন্যতম। ১০৮টি শাস্ত্রসম্মত উপনিষদের মুক্তিকা তালিকায় এই উপনিষদ্‌টির ক্রমসংখ্যা হল ৮। এটি একটি মধ্যকালীন উপনিষদ্‌। এই উপনিষদ্‌টির রচনাকাল সঠিক জানা না গেলেও গবেষকদের মতে, এটি রচিত হয়েছিল আনুমানিক খ্রিস্টপূর্ব ৬ষ্ঠ বা ৫ম শতাব্দী নাগাদ।
ঐতরেয়োপনিষদ্‌ হল একটি নাতিদীর্ঘ গদ্য রচনা। সমগ্র গ্রন্থটি তিনটি অধ্যায়ে বিন্যস্ত ৩৩টি শ্লোকে বিভক্ত।
অ্যানাটমি (চলচ্চিত্র)
অ্যানাটমি (জার্মান: "Anatomie") ২০০০ সালে নির্মিত একটি জার্মান থ্রিলার চলচ্চিত্র। ছবির কাহিনিকার ও পরিচালক ছিলেন স্টেফান রুজোইৎস্কি। প্রধান ভূমিকায় অভিনয় করেন ফ্রাঙ্কা পোটেন্টে। ২০০৩ সালে এই ছবির সিকোয়েল "অ্যানাটমি ২" ("Anatomie 2") মুক্তি পায়। জার্মানিতে ছবিটি ব্যাপক বক্স-অফিস সাফল্য অর্জন করে। কলম্বিয়া পিকচার্স যুক্তরাষ্ট্রে এই ছবির একটি ইংরেজি-ডাবড সংস্করণ সিনেমাহলে প্রকাশ করে।
মেডিক্যাল ছাত্রী পলা হেনিং (ফ্রাঙ্কা পোটেন্টে অভিনীত) প্রসিদ্ধ হেইডেলবার্গ বিশ্ববিদ্যালয় মেডিক্যাল স্কু্লে একটি গ্রীষ্মকালীন পাঠক্রমে যোগ দেওয়ার সুযোগ পায়। একদিন শবব্যবচ্ছেদ টেবিলে ট্রেনে আলাপ হওয়া একটি ছেলের মৃতদেহ দেখতে পেয়ে সে তার মৃত্যুর রহস্যময় পরিস্থিতির তদন্ত শুরু করে। শেষে সে আবিষ্কার একটি অ্যান্টিহিপোক্রেটিক সিক্রেট সোসাইটি সেই স্কুলের অভ্যন্তরে সক্রিয় এবং তাদেরই ষড়যন্ত্রে ঘটে চলেছে হত্যাকাণ্ড।
দ্বিতীয় বিশ্বযুদ্ধকালীন নাৎসি মানব নিয়ন্ত্রণের সঙ্গে জড়িত অ্যান্টিহিপোক্রেটিকদের উল্লেখ খুব সংক্ষেপে করা হয় এই ছবিতে।
রথীন্দ্রনাথ রায়
রথীন্দ্রনাথ রায় বাংলাদেশের লোকসঙ্গীতের একজন প্রখ্যাত শিল্পী। তিনি মূলতঃ বাংলাদেশের উত্তরবঙ্গে প্রচলিত লোকসঙ্গীত ভাওয়াইয়া গানের একজন শিল্পী। তিনি অনেক দেশাত্মবোধক গান গেয়ে সমগ্র বাংলাদেশের মানুষের হৃদয় জয় করে নিয়েছেন। তিনি ১৯৭১ সালের বাংলাদেশের মুক্তিযুদ্ধে স্বাধীন বাংলা বেতারের নিয়মিত কণ্ঠশিল্পী হিসেবে গান পরিবেশন করে অনন্য ভূমিকা পালন করেন এবং কণ্ঠযুদ্ধশিল্পী হিসেবে পরিচিতি লাভ করেন।
রথীন্দ্রনাথ রায় ১৯৪৯ সালে নীলফামারী জেলার সূবর্ণখুলী গ্রামে জন্মগ্রহণ করেন। তাঁর পিতা অন্যতম লোকসঙ্গীত শিল্পী, গীতিকার ও সুরকার হরলাল রায়। তিনি ছোটবেলা থেকে সঙ্গীতের প্রতি অনুরক্ত ছিলেন এবং বাবার কাছেই সঙ্গীতের প্রাথমিক তালিম গ্রহণ করেন। এরপর তিনি ওস্তাদ পি. সি গমেজের কাছে সঙ্গীতে তালিম নেন। আট বছর বয়সে তিনি বেতারে ও তের বছর বয়সে টেলিভিশনে সঙ্গীত পরিবেশন করেন। রথীন্দ্রনাথ রায় ঢাকা বিশ্ববিদ্যালয় থেকে বাংলা সাহিত্যে এম এ ডিগ্রী অর্জন করেন। তিনি বাংলাদেশের সাংস্কৃতিক প্রতিনিধি হিসেবে বিশ্বের বিভিন্ন দেশ ভ্রমণ করেন। তিনি দুবার ১৯৭৯ ও ১৯৮১ সালে ফিল্ম জার্নালিস্ট এসোসিয়েশন পুরস্কারে ভূষিত হন এবং ১৯৯৫ সালে একুশে পদক লাভ করেন। বর্তমানে তিনি কানাডা প্রবাসী।
সাম্ব পুরাণ
সাম্ব পুরাণ (, ) হল একটি সৌর উপপুরাণ। এই পুরাণটি প্রধান উপজীব্য বিষয় হল হিন্দু দেবতা সূর্যের মাহাত্ম্য। এই পুরাণের সংশোধিত মুদ্রিত সংস্করণটি ৮৪টি অধ্যায়ে বিভক্ত। ৫৩শ থেকে ৬৮শ অধ্যায়গুলি আবার ১৫টি পটলে (পরিচ্ছেদ) বিভক্ত। ১ম অধ্যায়ে প্রথাগত মঙ্গলাচরণের পর এই পুরাণে কৃষ্ণের পুত্র সাম্বের উপাখ্যান বর্ণিত হয়েছে। সাম্ব ঋষি দুর্বাসার অভিশাপে কুষ্ঠরোগে আক্রান্ত হন। পরে চন্দ্রভাগা নদীর তীরে মিত্রবনে একটি মন্দির নির্মাণ করে সূর্যের পূজা করলে তিনি রোগমুক্ত হন। হিন্দুরা বিশ্বাস করেন, এই মন্দিরটিই ছিল মুলতান সূর্য মন্দির। সাম্ব পুরাণের সমগ্র উপাখ্যানটি ঋষি বশিষ্ঠ ও ইক্ষ্বাকু বংশীয় রাজা বৃহদ্বলের মধ্যে কথোপকথনের আকারে উপস্থাপিত হয়েছে। ২৬শ ও ২৭শ অধ্যায়ে শাকদ্বীপ থেকে ১৮ জন মগ ব্রহ্মাণকে সূর্য মন্দিরে নিয়ে আসার উপাখ্যান বর্ণিত হয়েছে। সাম্ব মিত্রবনের সূর্য মন্দিরে তাঁদের পুরোহিত হিসেবে নিযুক্ত করেন।
সাম্বের কাহিনী ছাড়াও এই পুরাণে আরও কয়েকটি উপাখ্যান বর্ণিত হয়েছে। এই উপাখ্যানগুলি বিষয়বস্তু হল, সৃষ্টিতত্ত্ব, সৌরজগতের বিস্তারিত বিবরণ, সূর্য ও চন্দ্রগ্রহণ, পৃথিবীর ভৌগোলিক বর্ণনা, সূর্য ও তাঁর পারিষদবর্গের বিবরণ, তাঁদের মূর্তিনির্মাণের রীতি, যোগ দর্শনের বিস্তারিত ব্যাখ্যা, সদাচার, প্রথা ও রীতিনীতি, ধর্মীয় আচার-অনুষ্ঠান এবং মন্ত্র ও দান সম্পর্কে দীর্ঘ অভিসন্দর্ভর সাম্ব পুরাণের শেষভাগের অধ্যায়গুলি তন্ত্র দ্বারা প্রভাবিত।
চিংকাংশান বিশ্ববিদ্যালয়
চিংকাংশান বিশ্ববিদ্যালয় (চৈনিক: 井冈山大学, : jǐnggāngshān dàxué "চিংকাংষান্‌ তাশ্যুয়ে") চীনের চিয়াংশি প্রদেশের চিয়ান শহরে অবস্থিত। চিয়ান শহর চিংকাংশান পাহাড়ের পাদদেশে অবস্থিত।
এই বিশ্ববিদ্যালয়টির ছাত্র সংখ্যা ৩০,০০০।
চিংকাংশান বিশ্ববিদ্যালয় স্থাপিত হয়েছিল ১৯৫৮ সালে এবং ১৯৬৩ সালে সেই সময় চীন দেশের খারাপ অর্থনৈতিক অবস্থার কারণে বন্ধ হয়েছিল। ১৯৭৮ সালের আগস্ট মাসে, চিয়াংশি নরমাল ইউনিভার্সিটির চিংকাংশান শাখা এবং চিয়াংশি মেডিকেল ইউনিভার্সিটির চিংকাংশান শাখা একত্রে স্থাপিত করা হয়। চিংকাংশান বিশ্ববিদ্যালয় শুরু করার জন্য। ১৯৮২ সালের এপ্রিল মাসে এবং ১৯৯৩ সালের মার্চ মাসে বিশ্ববিদ্যালয়টির নাম পরিবর্তন করে যথাক্রমে রাখা হয় "চিংকাংশান শিক্ষক কলেজ" এবং "চিংকাংশান চিকিৎসা কলেজ"। ২০০০ সালের মার্চ মাসে চায়না শিক্ষা মন্ত্রণালয় বিশ্ববিদ্যালয়টিকে অনুমোদন দেয় এবং চিংকাংশান শিক্ষক কলেজকে চিয়ান এডুকেশনাল ইনস্টিটিউট এর সাথে একত্রিত করে তারপর এর নাম পরিবর্তন করে বিশ্ববিদ্যালয়টির নাম রাখা হয় চিংকাংশান বিশ্ববিদ্যালয়।
রেচল কারসন
রেচল লুইজ কারসন () (২৭শে মে, ১৯০৭ - ১৪ই এপ্রিল, ১৯৬৪) ছিলেন একজন মার্কিন সামুদ্রিক জীববিজ্ঞানী এবং নিসর্গ লেখক, যার লেখার মাধ্যমে পৃথিবীর পরিবেশ আন্দোলন বেগবান হয়েছে।
কারসন ইউ এস ব্যুরো অব ফিশারিজে জীববিজ্ঞানী হিসেবে কর্মজীবন শুরু করেন। ১৯৫০ থেকে তিনি পুরোপুরি ভাবে প্রকৃতি সংক্রান্ত লেখালেখিতে মনোনিবেশ করেন।
১৯৫০ এর দশকের শেষ রাসায়নিক কীটনাশকসমূহের পরিবেশ-ধ্বংসকারী প্রভাব সম্পর্কে মনোযোগী হন যার ফলাফল ছিল তাঁর বিখ্যাত বই "সাইলেন্ট স্প্রিং" (নীরব বসন্ত)-এর প্রকাশ, যা আমেরিকায় পরিবেশ রক্ষা বিষয়ে গণসচেতনতা সৃষ্টি করে।
"সাইলেন্ট স্প্রিং" আমেরিকার জাতীয় কীটনাশক নীতির পরিবর্তনে গুরুত্বপূর্ণ প্রভাব ফেলে - এ বইটি প্রকাশিত হবার পর আমেরিকার সর্বত্র ডি.ডি.টি ও অন্যান্য কীটনাশকের ব্যবহার নিষিদ্ধ হয়। এই বইটি তৃণমূল পর্যায়ে পরিবেশ আন্দোলন উদ্দীপ্ত করে এবং পরিবেশ সংরক্ষণ এজেন্সির সূত্রপাত ঘটায়। কারসন মার্কিন যুক্তরাষ্ট্রের প্রেসিডেন্ট জিমি কার্টার কর্তৃক মরণোত্তর প্রেসিডেনশিয়াল মেডেল অব অনারে ভূষিত হন।Carson-related organizations
অভিনয়
অভিনয় সংলাপ সহ বা সংলাপবিহীন অন্য একটি চরিত্রের আবেগ প্রকাশ। সাজগোজ করে কৃত্রিম অঙ্গভঙ্গি করে অন্য একটি চরিত্রের অণুরকরণ করাই কেই বলা হয় অভিনয়।
অলঙ্কার শাস্ত্র মতে, অভিনয় চার প্রকারে সম্পন্ন হয়। 
০১) আঙ্গিক অভিনয়
০২) বাচিক অভিনয় 
০৩) সাত্ত্বিক অভিনয়
০৪) আহার্য অভিনয়
০১) আঙ্গিক অভিনয় : শরীরের অঙ্গভঙ্গি ব্যবহার করে যে অভিনয় করা হয়, সেটাই আঙ্গিক অভিনয়। শরীর ব্যবহার না করলে অভিনয় পরিপূর্ণ হয় না বলেই অভিনয়ে শারীরিক বিভিন্ন অঙ্গভঙ্গি ব্যবহার করতে হয়। 
০২) বাচিক অভিনয় : অভিনয়কে পরিপূর্ণতা দানের জন্য কণ্ঠস্বরও ব্যবহার করতে হয়। কণ্ঠস্বর ব্যবহার করে যে অভিনয় করা হয় সেটাই বাচিক অভিনয়। বাচিক অভিনয় ছাড়া অভিনয় পরিপূর্ণ হয় না। 
০৩) সাত্ত্বিক অভিনয় : সত্তা বা মনকে অভিনয়ে অর্ন্তভুক্ত না অভিনয় পরিপূর্ণ হয় না। মনের ভাবনাকে নিয়ন্ত্রণ ও অন্তর্ভুক্ত করে যে অভিনয় করা হয়, সেটাই সাত্ত্বিক অভিনয়। মূলত আবেগ ব্যবহার না করে অভিনয় করলে সেটা পরিপূর্ণতা লাভ করে না। আর আবেগ ব্যবহার করতে হলেই অভিনেতাকে মন নিয়ন্ত্রণ করতে হয়। এই মন নিয়ন্ত্রণ করে যেই অভিনয়, সেটাই সাত্ত্বিক অভিনয়। 
০৪) আহার্য অভিনয় : অভিনয়কে পূর্ণমাত্রায় বোধগম্য ও চিত্তাকর্ষক করার জন্য পোশাক, অঙ্গরচনা, আলো ও মঞ্চ ব্যবহার করতে হয়। অভিনয়ের জন্য ব্যবহৃত এই সব উপাদান ছাড়া অভিনয় পরিপূর্ণতা পায় না। অভিনেতার শরীরের বাইরে অবস্থিত এই সব উপাদান ব্যবহার করে যে অভিনয় করা হয়, সেটাই আহার্য অভিনয়।
রসায়ন প্রকৌশল
রসায়ন প্রকৌশল বা কেমিকৌশল প্রকৌশল বিদ্যার একটি শাখা যেখানে ভৌত বিজ্ঞানের (যথা: রসায়ন বা পদার্থ বিজ্ঞান) সাথে গণিতের সামঞ্জস্য ঘটিয়ে কোনো কাঁচামালকে বিশেষ পদ্ধতির মাধ্যমে উৎকৃষ্ট পদার্থে পরিণত করা হয়। মূলত কেমিকৌশলীদের কাজের ক্ষেত্র আলাদাকরণ বা উপাদান বিশ্লেষণ, পেট্রোলিয়াম পরিশোধন ও রাসায়নিক কারখানার বিভিন্ন ইউনিট নকশা করা এবং শক্তির অপচয় রোধ করে কম খরচে উন্নতমানের বেশি উৎপাদক (প্রোডাক্ট) পাওয়া হলেও, আধুনিক বিশ্বে রসায়ন প্রকৌশলের ক্ষেত্র অনেক বিস্তৃত ও ব্যাপক হয়েছে। ন্যানোটেকনোলজি, প্রোসেস কন্ট্রোল, বায়োকেমিক্যাল ও বায়োমেডিক্যাল, সেমি-কন্ডাক্টর ও ডিসপ্লে বিদ্যা, পরিবেশ বিদ্যা, পলিমার বিদ্যা, ঔষধ শিল্প, বস্ত্র শিল্প, নিউক্লিয়ার বিদ্যা, নবায়নযোগ্য শক্তি ইত্যাদি বিষয়াদির উপর রসায়ন প্রকৌশলীগণ ব্যাপক গবেষণা করছেন।
১৮২৪ সালে ফরাসি পদার্থবিজ্ঞানী সাদী কারনট, তার "On the Motive Power of Fire" বইয়ে দহন প্রতিক্রিয়ার তাপগতিবিদ্যা সম্পর্কে প্রথম উল্লেখ করেছিলেন। ১৮৫০-এ জার্মান পদার্থবিজ্ঞানী রুডল্‌ফ ক্লাসিয়াস আণবিক ও পারমাণবিক স্কেলে সাদী কারনট-এর রাসায়নিক সিস্টেমের প্রধান ও মূল তত্ত্বের নীতি প্রয়োগ করতে শুরু করেছিলেন। ১৮৭৩ সাল থেকে ১৮৭৬ সালে ইয়েল বিশ্ববিদ্যাল মার্কিন গণিতবিদ পদার্থবিজ্ঞানী জোসিয়া উইলার্ড গিবসকে প্রথম বছর পি.এইচ.ডি. ডিগ্রি প্রদান করে। কারণ তিনি তিনটি ধাপে গবেষণাধর্মী লেখা জমা দেন। তার গবেষণার বিষয়বস্তু গাণিতিক ভিত্তি, গ্রাফিক্যাল মেথডলজি'র উন্নতি সাধন করে ক্লাসিয়াস-এর তাপগতিবিদ্যার ব্যবহারের মাধ্যমে রাসায়নিক সিস্টেম শেখান। ১৮৮২ সালে জার্মান পদার্থবিজ্ঞানী হারমান ভন হেলমহজ গিবস এর মত একটি "খুজে পাওয়া তাপগতিবিদ্যা" নামক প্রকাশনা করেছিলেন। কিন্তু এটি ইলেকট্রো কেমিক্যালকে ভিত্তি করে তৈরি। যাতে তিনি দেখিয়েছিলেন রাসায়নিক সাদৃশ্যের পরিমাপ, অর্থাৎ রাসায়নিক প্রতিক্রিয়ার “বল”, প্রতিক্রিয়া পদ্ধতির মুক্ত শক্তির মাপনের দ্বারা নির্ধারণ করা হয়।
এছাড়াও সারা বিশ্বে বর্তমানে কেমিক্যাল ইঞ্জিনিয়ারদের ব্যাপক চাহিদা রয়েছে। যা বর্তমানে প্রতিটি ক্ষেত্রে পরিলক্ষিত হয়। যেগুলো হলো:
তবে সকল ক্ষেত্রে কাজে পারদর্শীতা উল্লেখযোগ্য ভূমিকা পালন করে থাকে।
দক্ষিণ এশিয়ার দেশে বাংলাদেশে বেশ কয়েকটি বিশ্ববিদ্যালয়ে ও পলিটেকনিক কলেজে কেমিকৌশল বিষয়ে শিক্ষা দান করা হয়। তন্মধ্যে বুয়েট, ঢাকা বিশ্ববিদ্যালয়,রাজশাহী বিশ্ববিদ্যালয়, শাহজালাল বিজ্ঞান ও প্রযুক্তি বিশ্ববিদ্যালয়, যশোর বিজ্ঞান ও প্রযুক্তি বিশ্ববিদ্যালয়, নোয়াখালী বিজ্ঞান ও প্রযুক্তি বিশ্ববিদ্যালয়, বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়, ইসলামী বিশ্ববিদ্যালয় প্রভৃতি অন্যতম। তবে পলিটেকনিক ইন্সটিটিউট সমূহের মধ্যে শুধুমাত্র ঢাকা পলিটেকনিক ইনস্টিটিউট -এই কেমিকৌশল বিভাগ রয়েছে।
জিরোফিলিয়া
জিরোফিলিয়া একটি কল্পসাহিত্য-ভিত্তিক রোম্যান্টিক কমেডি চলচ্চিত্র। ছবিটি পরিচালনা করেন অ্যাকাডেমি অফ মোশন পিকচার্স’ স্টুডেন্ট অ্যাকাডেমি পুরস্কার জয়ী পরিচালক মার্টিন কারল্যান্ড এবং প্রযোজনা করে মাইক্রোঅ্যাঞ্জেলো এন্টারটেইনমেন্ট। এই ছবি এমন এক যুবকের কাহিনি যে যৌন-উত্তেজনার সময় নিজের লিঙ্গপরিবর্তন করার জিনগত ক্ষমতার কথা জানতে পারে।
"জিরোফিলিয়া" একটি বিশেষ শারীরিক অবস্থা, যে অবস্থায় মানুষের দেহে একটি অতিরিক্ত জেড ক্রোমোজোম লক্ষিত হয়। ছবিতে দেখা যায় যে ইন্টারন্যাশানাল অর্গানাইজেশন অফ জিরোফিলিয়াকস্ দাবি করছে এই বিশ্বের আনুমানিক এক হাজারেরও বেশি মানুষ এই বিশেষ গুণসম্পন্ন। এই অবস্থায় জিরোফিলিয়াকরা তাদের প্রথম যৌনসংগমের পর যখনই যৌনউত্তেজনা অনুভব করে তখনই তাদের লিঙ্গ পরিবর্তন করে নিতে পারে। লুক (টাইলার হ্যান্ডলে) নামে এক যুবক নিজের পুরুষত্ব বিষয়ে কিছুটা নিরাপত্তার অভাব বোধ করত। এক মহিলার (কেলি লিব্রোক) সঙ্গে যৌনসংগমের পর থেকে তার মধ্যে লক্ষণ প্রকট হতে থাকে। মিশেল (রেবেকা মোজো) নামে একটি মেয়ের সঙ্গে তার আলাপ হয় এবং তার সঙ্গে ঘোরার সময় লুকের আংশিক লিঙ্গপরিবর্তন দেখা যায়।
লুক তার প্রিয় বন্ধু কিনানকে (ডাস্টিন সিভে) তার এই আংশিক লিঙ্গপরিবর্তনের কথা জানায়। কিনান ডক্টর সিডনি ক্যাচাডোরিয়ানের (জিনা বেলম্যান) সঙ্গে যোগাযোগ করে। সিডনি লুককে পুরোপুরি লিঙ্গ পরিবর্তন করতে রাজি করায়। লুক হস্তমৈথুনের মাধ্যমে তার পরিবর্তন সম্পূর্ণ করে এবং "লুকা"-এ পরিণত হয়। কিন্তু পুনরায় তার আগের লিঙ্গে ফিরে আসার জন্য অর্গ্যাজমে করতে অসমর্থ হয়; এমনকি কিনানের বান্ধবী জেনিনের (অ্যালিসন ফল্যান্ড) সাহায্যেও নয়। কিন্তু মিশেলের সুদর্শন ভাই ম্যাক্স (কাইল স্ক্‌মিড) যখন "লুকের কাজিন"-এর (অর্থাৎ, লিঙ্গপরিবর্তিত লুক) সঙ্গে ফ্লার্ট করতে শুরু করে তখন লুক যৌনউত্তেজনা বোধ করে এবং এবং সে আগের লিঙ্গে ফিরে আসে।
লুক তার এই লিঙ্গ পরিবর্তনের ব্যাপারে বেশ ঘাবড়ে যায়। নিজের যৌন অভিমুখিতার ব্যাপারে তার প্রশ্ন জাগে। সে সিডনির কাছে সাহায্য চাইতে আসে। সিডনি তাকে বলে যে একজন জিরোফিলিয়া "এ-মরফিক" হতে পারে এবং তার ক্রমঘটমান লিঙ্গপরিবর্তন বন্ধ করতে পারে। তার জন্য শুধু তাকে অপর একজন জিরোফিলিয়াকের সঙ্গে যৌনসংগম করতে হবে...অর্থাৎ, সিডনির মতো কারোর সঙ্গে। লুক রাজি হয়ে যায়। কিন্তু পরে সে আবিষ্কার করে যে সিডনি তাকে পুরো সত্যি কথা বলেনি। একজন এ-মরফিক জিরোফিলিয়াকও অন্য কোনো জিরোফিলিয়াকের সঙ্গে যৌনসংগম করে আবার তার লিঙ্গ পরিবর্তন করতে পারে। সিডনি শুধু নিজেকে পুরুষে পরিণত করার জন্য লুককে ব্যবহার করেছে। আর লুকও আবার লুকা নামের মেয়েটিতে পরিণত হয়েছে।
হাস্যকর টেনশন সৃষ্টি হয় যখন লুক মিশেলকে দূরে রাখার চেষ্টা করে; যখন নিজের বোনের ব্যাপারে ম্যাক্সের অতিরক্ষক মনোভাব প্রকাশ পায়; যখন অনিচ্ছার সাথে লুকা ম্যাক্সের ভালবাসাকে ফিরিয়ে দেয়; বা যখন লুক সংশয়াবদ্ধ মনে ম্যাক্সের উপর রেগে যায়। মিশেল যখন আবিষ্কার করে যে লুক সিডনির সঙ্গে যৌনসংগমে মিলিত হয়েছে, তখন সে নিজেকে প্রতারিত ভাবে। মিশেলকে খুঁজতে গিয়ে লুকা ম্যাক্সকে খুঁজে পায়। ম্যাক্সকে সে জানায় যে মিশেলকে সে কতটা ভালবাসে এবং তাকে প্রতারিত করে সে কতটা দুঃখ পেয়েছে। লুকার এই ক্ষমা চাওয়ায় ম্যাক্সের মন গলে এবং সে প্রকাশ করে যে সেই আসলে মিশেল। তারপর তারা প্রেমে পড়ে যায় এবং বার বার যৌনসংগম করতে থাকে; এবং কখনও লুকা ও ম্যাক্স আবার কখনও লুক ও মিশেল হয়ে বাকি জীবন সুখে কাটিয়ে দেয়।
উত্তর আমেরিকায় ছবিটি মুক্তি পায় ১৩ অক্টোবর, ২০০৬। ২০০৭ সালে ফেব্রুয়ারি মাসে এটি আন্তর্জাতিক স্তরে কেবলে ও ডিভিডি আকারে প্রকাশ পায়। এই ছবির চিত্রনাট্য দ্য ইন্টারন্যাশানাল মুভি স্ক্রিনপ্লে ডেটাবেসে (http://www.imsdb.com) পাওয়া যায়।
একদিনের আন্তর্জাতিক
একদিনের আন্তর্জাতিক বা একদিবসীয় ক্রিকেট ক্রিকেট খেলার একটি রূপ যা দু’টি দেশের জাতীয় ক্রিকেট দলের মধ্যে খেলা হয়ে থাকে এবং এতে প্রত্যেক দল ৫০ ওভার করে খেলে থাকে। একদিনের আন্তর্জাতিক খেলা দিয়েই ক্রিকেট বিশ্বকাপ খেলা হয়। একদিনের আন্তর্জাতিক খেলাকে সীমিত ওভারের আন্তর্জাতিক ক্রিকেটও বলা হয় কারণ এটি মূলত জাতীয় দলগুলোর মধ্যে নির্ধারিত ওভারের খেলা।
একদিনের আন্তর্জাতিক ক্রিকেট বা ওডিআইয়ে প্রথম সেঞ্চুরিটি করেন ইংল্যান্ডের ডেনিস অ্যামিস। ২৪ আগস্ট, ১৯৭২ তারিখে ওল্ডট্রাফোর্ডে অনুষ্ঠিত ইংল্যান্ড বনাম অস্ট্রেলিয়ার মধ্যকার খেলায় তিনি ১০৩ রান করে এ কীর্তিগাঁথা রচনা করেন। কিন্তু এ খেলাটি রেকর্ডে দ্বিতীয় ওডিআই হিসেবে চিহ্নিত হয়ে আছে। সবচেয়ে বেশী ওডিআই সেঞ্চুরি করেন ভারতের ব্যাটিং শচীন তেন্ডুলকর। ৪৯টি সেঞ্চুরি করে তিনি শীর্ষস্থানে রয়েছেন।
রানের দিক দিয়েও শীর্ষস্থানে আছেন শচীন তেন্ডুলকর (২১৩৬৭), ২য় স্থানে আছেন অস্ট্রেলিয়ার রিকি পন্টিং (১৭০৪৬)। শ্রীলঙ্কার মুত্তিয়া মুরালিধরন ৫৩৪ উইকেট নিয়ে বোলারদের মধ্যে শীর্ষে আছেন, ৫০২ উইকেট নিয়ে ২য় স্থানে আছেন পাকিস্তানের ওয়াসিম আকরাম।
চিয়াংশি
চিয়াংশি (; Postal map spelling: Kiangsi, Gan: Kongsi) চীনের দক্ষিণপূর্বাঞ্চলে অবস্থিত একটি প্রদেশ, ইয়াংসি নদীর উত্তর তীর থেকে প্রসারিত হয়ে দক্ষিণ এবং পুব দিকে পাহাড়ী এলাকার মধ্যে প্রবেশ করেছে। এটির উত্তরে সীমান্তে আনহুই, উত্তরপূর্বে চচিয়াং, পূর্বে ফুচিয়েন, দক্ষিণে কুয়াংতুং, পশ্চিমে হুনান এবং উত্তরপশ্চিমে হুপেই অবস্থিত।
সীমিত ওভারের ক্রিকেট
সীমিত ওভারের ক্রিকেট বা এক দিবসীয় ক্রিকেট ক্রিকেট খেলার একটি রূপ যাতে সাধারণত এক দিনের মধ্যেই খেলা সমাপ্ত করা হয়, কিন্তু টেস্ট ক্রিকেট বা প্রথম শ্রেণীর ক্রিকেট সমাপ্ত করতে পাঁচ দিনও লাগতে পারে। নাম থেকেই বোঝা যায় এই ধরনের ক্রিকেটে প্রত্যেক দল নির্ধারিত সংখ্যক ওভার বল করতে পারে, সাধারণত ২০ থেকে ৫০ ওভার, যদিও এর থেকে কম বা বেশি ওভারের কেলারও উদাহরণ আছে। একদিনের আন্তর্জাতিক ক্রিকেট হচ্ছে দুটি দেশের জাতীয় দলের মধ্যে সীমিত ওভারের ক্রিকেট, সাধারণত ৫০ ওভারের খেলা।
হেনরি ফোর্ড
হেনরি ফোর্ড (৩০ জুলাই, ১৮৬৩ - ৭ এপ্রিল, ১৯৪৭) ফোর্ড মোটর কোম্পানির আমেরিকান প্রতিষ্ঠাতা এবং বহু উৎপাদন পদ্ধতিতে ব্যবহৃত বিন্যাসকরণ সজ্জার (Assembly Line) জনক। তার উদ্ভাবিত মডেল টি মোটরগাড়ি আমেরিকার শিল্প ও যোগাযোগ ক্ষেত্রে আমূল পরিবর্তন আনে। তিনি ছিলেন একজন বহুমুখী উদ্ভাবক এবং ১৬১ টি ইউ.এস পেটেন্টের অধিকারী। হেনরি ফোর্ডকে সস্তা পণ্যের বহু উৎপাদনশীলতার জনক বলা হয়ে থাকে কারণ তিনি তার কোম্পানিতে ব্যায়বহুল শ্রমশক্তি এবং যন্ত্র সমন্বয়ে অধিক উৎপাদন করতে সক্ষম হয়েছিলেন। হেনরি ফোর্ড হচ্ছেন পৃথিবীর প্রথম বিলিয়নিয়ার যিনি শিল্প বিপ্লবের পথিকৃৎ হিসেবে পরিচিত |এছাড়াও তিনি ফ্র‍্যাঞ্চাইজি এবং ডিলারশিপ ব্যাবস্থার প্রবর্তন করেন। ফোর্ড মোটর কোম্পানির মালিক হিসেবে তিনি পৃথিবীর অন্যতম ধনী ও সম্মানিত ব্যক্তিত্বে পরিণত হন। হেনরি ফোর্ড তার অর্জিত সমস্ত সম্পত্তি দিয়ে ফোর্ড ফাউন্ডেশন গঠন করেন এবং সেখানে চিরতরে তার পরিবারের কর্তৃত্ব স্থাপন করেন।
ব্যবসা ছাড়াও প্রথম বিশ্বযুদ্ধের সময় শান্তির পক্ষে অবস্থান নেওয়ার কারণেও হেনরি ফোর্ড অনেক বিখ্যাত। তার রচিত "দ্যা ইন্টারন্যাশনাল জ্যু" বইটিতে তিনি সেমিটিকদের বিরোধিতা করেন।
মাগুর
মাগুর (বৈজ্ঞানিক নাম: "Clarias batrachus") (ইংরেজি: walking catfish) হচ্ছে Clariidae পরিবারের "Clarias" গণের একটি স্বাদুপানির মাছ।
মাগুর বাংলাদেশের বহুল প্রচলিত মাছগুলোর মধ্যে একটি যার মূল প্রাপ্তিস্থান দক্ষিণ-পূর্ব এশিয়া।এর স্থানীয় নাম মজগুর, মচকুর বা মাগুর। আন্তর্জাতিকভাবে এটি "ওয়াকিং ক্যাটফিস" নামে পরিচিত। এই নামের কারণ হলো এটি শুষ্ক মাটির উপর দিয়ে প্রতিকূল পরিবেশ বা খাদ্য সংগ্রহের জন্য হেঁটে যেতে পারে। এই বিশেষ হাঁটার জন্য মাগুর মাছের বুকের কাছে পাখনা থাকে যা ব্যবহার করে এটি সাপের মত চলাচল করতে পারে। এই মাছের অতিরিক্ত শ্বাসযন্ত্র আছে যার মাধ্যমে এটি বাতাস থেকে শ্বাস নিতে পারে।
মাগুর মাছ সাধারণত ৩০ সে.মি পর্যন্ত লম্বা হয়ে থাকে। এর সর্বোচ্চ দৈর্ঘ্য ৪৭ সে.মি হতে পারে। মাছের গায়ে কোন আঁশ থাকেনা। এরা অস্থিময়, মাথা অবনত এবং দুটি খাঁজ বিদ্যমান৷ পিঠের পাখনা লম্বা এবং চার জোড়া শুড় আছে৷ মাথা চ্যাপ্টা, মুখ প্রশস্ত, গায়ের রং লালচে বাদামী বা ধূসর কালো রংয়ের। কোন কোন ক্ষেত্রে পরিপক্ক স্ত্রী মাছের গায়ের রং ধূসর এবং পুরুষ মাছগুলির গায়ে হালকা বলয় থাকে। স্ত্রী মাছে কোন বলয় থাকে না। মাছের পৃষ্টদেশে ও পায়ুতে বড় বড় পাখনা থাকে।এই মাছ সর্বোচ্চ ১.১ঌ কেজি পর্যন্ত হতে পারে।
মাগুর মাছ বাংলাদেশ ছাড়াও ভারত, মায়ানমার, থাইল্যান্ড, ইন্দোচীন, ফিলিপাইন, হংকং, দক্ষিণ চীন এবং ইন্দোনেশিয়াতে পাওয়া যায়। এটি মূলতঃ গ্রীষ্মমন্ডলীয় মাছ এবং পানির তাপমাত্রা ১০-২৮ ডিগ্রী সেলসিয়াস এর জন্য উপযুক্ত তাপমাত্রা। মাছ সাধারণত পানির তলদেশে খাল, বিল, নদী-নালা, হাওড়-বাওড়, ধান ক্ষেতের কর্দমাক্ত পানি এমনকি উপকূলীয় এলাকায় ঈষৎ লোনা পানিতে স্বাভাবিকভাবে বিচরণ করে।
মাগুর মাছ প্রধানত পুকুরের তলদেশ থেকে খাবার খায়। ছোট অবস্থায় সবুজ কণা ও প্রাণীকণা, আধাপচা পাতা, কীট, জলজ সন্ধিপদ প্রাণী, পতঙ্গ খায়। প্রাপ্তবয়ষ্ক মাছ বিভিন্ন পোকামাকড়, শূককীট বা মূককীট, জলদ উদ্ভিদ, প্রটোজোয়া, শামুক ঝিনুক, কাদা, বালি ইত্যাদি খেয়ে জীবণ ধারণ করে। বিভিন্ন সম্পুরক খাদ্য যেমন- কুঁড়া, ভূষি, ফিসমিল ইত্যাদিও এরা খেয়ে থাকে।
মাগুর মাছের পুষ্টিগুণ ব্যাপক। অসুস্থ রোগীর খাদ্য হিসেবে এই মাছ বহুল প্রচলিত। প্রতি ১০০ গ্রাম মাগুর মাছে ৩২.০ গ্রাম আমিষ, ২.০ গ্রাম চর্বি, ১৭২ মিলিগ্রাম ক্যালসিয়াম, ৩০০ মিলিগ্রাম ফসফরাস এবং ০.৭ মিলিগ্রাম লোহা থাকে।
প্রাকৃতিক পরিবেশে ৩৫-৫০ সেমি গভীরতায় মাগুর মাছ বছরে একবার প্রজনন করে৷ জুন-জুলাই থেকে আগষ্ট-সেপ্টেম্বর পর্যন্ত এ মাছ প্রজনন করে থাকে। বাংলাদেশে বর্তমানে মাগুর মাছের কৃত্রিম প্রজনন সম্ভব হয়েছে এবং এর সাহায্যে কিছু পোনাও উৎপাদন করা গেছে।
মাগুর মাছ অগভীর জলাশয়ে গর্তের মধ্যে ডিম ছাড়ে। আবার পুকুর এবং অন্যান্য বদ্ধ জলাধারে এদের প্রজনন ঘটে থাকে। পূর্ণবয়স্ক মাছ ২৩৪০-১৩৪০০ টি ডিম ছাড়তে পারে বলে জানা গেছে।
পাণ্ডুলিপি
নাটকের লিখিত রূপকে পাণ্ডুলিপি বলে ।
একটি নাটকের পাণ্ডুলিপিতে সাধারণত অঙ্ক ও দৃশ্য বিভাজন থাকে। কাহিনীকে ভিত্তি ধরে বিভাজনকে বলা হয় অঙ্ক। আর নাটকীয় ঘটনা ঘটার স্থানকে ধরে যে বিভাজন করা হয় তাকে বলা হয় দৃশ্য।
অধুনা নাটকের পাণ্ডুলিপিতে অনেক নাট্যকার অঙ্ক বিভাজন করেন না, কেবল দৃশ্য বিভাজন করেন।
একটি নাটকের পাণ্ডুলিপিতে প্রধানত যা যা থাকে :
এছাড়াও নাটকের কিছু টেকনিক্যাল দিক যেমন আলো, সেট, মিউজিক, কস্টিউম ও মেক আপ সম্পর্কে নির্দেশনা থাকতে পারে পাণ্ডুলিপিতে।
দর্শক
যারা মঞ্চের সামনে বসে নাটক বা অন্যান্য অনুষ্ঠান দেখেন তারা হলেন দর্শক।
বিভিন্ন ধরণের শিল্পকর্মে দর্শকেরা নানা ভাবে অংশগ্রহণ করে থাকে। কোনো কোনো শিল্পে দর্শকদের সক্রিয় অংশগ্রহণ থাকে। আবার অধিকাংশ অনুষ্ঠানেই দর্শকেরা হাত তালি দেয়ার মাধ্যমে উৎসাহ প্রদর্শন করে থাকে।
নির্দেশক
যিনি নাটক নির্দেশনা দেন তিনি নির্দেশক। একজন নির্দেশক অভিনয় থেকে শুরু করে নাটক দর্শকের সামনে উপস্থাপন করার জন্য যা যা করা দরকার, সবই করে থাকেন। তিনি অভিনেতাদের অভিনয় পরিচালনা করেন। তিনি নাটকের অন্যান্য নেপথ্য কর্মীদের সঙ্গেও কাজ করেন। 
নাটকের আলো, পোশাক, অঙ্গ রচনা, পরিচ্ছদ তৈরির ক্ষেত্রে নেপথ্য কর্মীদের নির্দেশনাও দেন একজন নির্দেশক। সবার কাজগুলো সমন্বয় করেন তিনি। মূলত নির্দেশকের সিদ্ধান্তই চূড়ান্ত হয়।
নৃসিংহ পুরাণ
নৃসিংহ পুরাণ (Sanskrit:) বা নারসিংহ পুরাণ হল একটি উপপুরাণ। প্রথাগত বিশ্বাস অনুযায়ী, অন্যান্য পুরাণ ও উপপুরাণের মতো এই উপপুরাণটিও কৃষ্ণদ্বৈপায়ন বেদব্যাসের রচনা। "স্টাডিজ ইন দি উপপুরাণস্‌" গ্রন্থে রাজেন্দ্রচন্দ্র হাজরা এই সিদ্ধান্তে উপনীত হন যে, নরসিংহ পুরাণের আদি পাঠটি খ্রিস্টীয় ৫ম শতাব্দীর শেষ ভাগে রচিত হয়েছিল। যদিও বহু পরে কয়েকটি প্রক্ষিপ্তাংশ সেই পাঠের সঙ্গে যুক্ত হয়। খ্রিস্টীয় ১৪শ শতাব্দী নাগাদ এই উপপুরাণটি তেলুগু ভাষায় অনূদিত হয়। ১৮৮৪ সালে কলকাতার মহাভারত কার্যালয় থেকে গ্রন্থটির মূল পাঠের বঙ্গানুবাদ চন্দ্রনাথ বসু কর্তৃক প্রকাশিত হয়।
নৃসিংহ পুরাণের মুদ্রিত সংস্করণগুলি ৬৮টি অধ্যায়ে বিন্যস্ত। এই গ্রন্থের ৮ম অধ্যায়টি "যমগীতা" গ্রন্থের তিনটি পাঠান্তরের অন্যতম (অন্য দু’টি পাঠান্তর হল বিষ্ণুপুরাণের ৩য় স্কন্দের ১ম থেকে ৭ম অধ্যায় এবং অগ্নিপুরাণের ৩য় স্কন্দের ৩৮১তম অধ্যায়)। ২২শ ও ২৩শ অধ্যায়ে শুদ্ধোধনের পুত্র বুদ্ধ পর্যন্ত সূর্যবংশীয় এবং উদয়নের পৌত্র ক্ষেমক পর্যন্ত চন্দ্রবংশীয় রাজাদের সংক্ষিপ্ত বংশলতিকা দেওয়া হয়েছে। ৩৬শ থেকে ৫৪শ অধ্যায়ের মধ্যে বিষ্ণুর দশাবতারের উপাখ্যান বর্ণিত হয়েছে। ৫৭শ থেকে ৬১শ অধ্যায়গুলি "হারীতসংহিতা" বা "লঘুহারীতস্মৃতি" নামে পৃথক গ্রন্থাকারেও প্রচলিত।
নাট্যকার
যিনি নাটক লেখেন তিনি নাট্যকার। নাটকের কাহিনী ও সংলাপ লিখেন তিনি। মূলত নাটকটির কাহিনীটিকে কয়েকটি অঙ্কে ভাগ করে নেন তিনি। আর স্থান ভিত্তিতে ঘটনাকে দৃশ্যে ভাগ করেন। তারপর প্রতিটি ঘটনা ঘটানোর জন্য পাত্রপাত্রী সৃষ্টি করেন। সেই পাত্রপাত্রী কী করবে এবং কী বলবে তা লিখে দেন তিনি।
পশ্চিমা নাটকের জগতে সবচেয়ে পুরানো নাট্যকারদের মধ্যে প্রাচীন গ্রিকদের প্রাধান্য ছিলো। খ্রিস্টপূর্ব ৫ম শতকে গ্রীসে সর্বপ্রথম নাটক লেখা হয়। সে সময়ের উল্লেখযোগ্য নাট্যকারদের মধ্যে রয়েছেন ইসকাইলাস, সোফোক্লিস, ইউরিপিদিস, এবং অ্যারিস্টোফেনেস।
ইংরেজি ভাষার সবচেয়ে খ্যাতনামা নাট্যকারদের মধ্যে রয়েছেন উইলিয়াম শেক্সপিয়ার। তাঁর মৃত্যুর কয়েকশ বছর পরেও তাঁর লেখা হাস্যরসের নাটক, ট্র্যাজেডি, ইত্যাদি মঞ্চস্থ হয়ে চলেছে।
কল্পসাহিত্য
কল্পসাহিত্য (ইংরেজি: Speculative fiction, "স্পেকুলেটিভ ফিকশন") কথাসাহিত্যের একটি বিশেষ বর্গ যেখানে বাস্তব জগতের সঙ্গে অসম্পর্কিত এক কল্পিত জগতের বর্ণনা দেওয়া হয়। এই ধারার উপবর্গগুলি হল: কল্পবিজ্ঞান, ফ্যান্টাসি সাহিত্য, ভৌতিক সাহিত্য, অতিলৌকিক সাহিত্য, সুপারহিরো সাহিত্য, কল্পস্বর্গ ও কল্পনরক সাহিত্য, প্রলয় ও প্রলয়োত্তর সাহিত্য, বিকল্প ইতিহাস। এই উপবর্গগুলি প্রায়শই পরস্পর পরস্পরের সঙ্গে ওতোপ্রতোভাবে জড়িয়ে থাকে।
"স্পেকুলেটিভ ফিকশন" শব্দটির স্রষ্টা মনে করা হয় রবার্ট এ হেইনলেইনকে। ২ আগস্ট, ১৯৪৮ তারিখে দ্য স্যাটারডে ইভনিং পোস্ট পত্রিকার একটি সম্পাদকীয়তে তিনি এই শব্দটি কল্পবিজ্ঞানের প্রতিশব্দরূপে ব্যবহার করেন। পরবর্তীকালের একটি লেখায় তিনি পরিষ্কার জানান ফ্যান্টাসি বোঝাতে তিনি এই শব্দটি ব্যবহার করেননি। হেইনলেইন শব্দটি ব্যবহার করেছেন বটে, কিন্তু তার আগেও এই শব্দটি ব্যবহৃত হয়। ১৮৮৯ সালে "লিপিনকোট’স মান্থলি ম্যাগাজিন"-এ এডওয়ার্ড বেলআমির "লুকিং ব্যাকওয়ার্ড: ২০০০-১৮৮৭" গ্রন্থের একটি সূত্র ধরে শব্দটি ব্যবহৃত হয়েছিল। "স্পেকুলেটিভ ফিকশন" নামসংক্ষেপ করা হয় "স্পেক-ফিক", "স্পেকফিক", "S-F", "SF", বা "sf"। শেষ তিনটি কল্পবিজ্ঞান বা সায়েন্স ফিকশনের ক্ষেত্রেও ব্যবহৃত হয় বলে অনেক সময় বিভ্রান্তি ছড়ায়।
সায়েন্স ফিকশনের প্রতি অতৃপ্ত অর্থে "স্পেকুলেটিভ ফিকশন" প্রয়োগ জনপ্রিয় হয় ১৯৬০ ও ১৯৭০-এর দশকের প্রথম ভাগে জেডিথ মেরিল ও অন্যান্য লেখক ও সম্পাদকদের দ্বারা। এরা নিউ ওয়েভ ধারার সঙ্গে যুক্ত ছিলেন। তবে ১৯৭০-এর দশকের মধ্যভাগ থেকে এর ব্যবহার কমে আসতে থাকে। দ্য ইন্টারনেট স্কেকুলেটিভ ফিকশন ডেটাবেস এই ধারার বিভিন্ন উপবর্গের তালিকা প্রস্তুত করেছে। ২০০০-এর দশক থেকে এই সব উপবর্গের সামগ্রিক নাম হিসেবে এই শব্দটি বেশ জনপ্রিয় হয়। যেসব গবেষণা পত্রিকা কল্পসাহিত্যের উপর প্রবন্ধ ছাপে সেগুলি হল "এক্সট্রাপোলেশন", ও "ফাউন্ডেশন – দ্য ইন্টারন্যাশানাল রিভিউ অফ সায়েন্স ফিকশন"।
কেউ কেউ যাকে কল্পবিজ্ঞানের সীমাবদ্ধতা "পার সে" ("per se") মনে করেন তার প্রতিও অতৃপ্তি জ্ঞাপন করতে এই শব্দটি ব্যবহার করা হয়। উদাহরণস্বরূপ হারলান এলিসনের লেখালিখিতে এই শব্দটি এমনভাবে ব্যবহৃত হয়েছে যাতে কল্পবিজ্ঞান লেখক তকমার ক্ষুদ্র আবর্ত থেকে বেরিয়ে আসা যায় এবং কল্পবিজ্ঞানের সমস্ত বর্গপ্রথাকে ভেঙে ফেলে আধুনিক সাহিত্যের ধারার পথে তাকে পরিচালিত করা যায়; আবার কখনও তা ব্যবহৃত হয়েছে মূলধারার সমালোচকরা কল্পবিজ্ঞানকে যে মর্মে সমালোচনা করেন তার হাত থেকে রেহাই পাওয়ার জন্য। তবে কোনো কোনো লেখক ও পাঠক এই শব্দটি অপমানজনক মনে করেন।
ইন্সটিটিউট অফ কস্ট এন্ড ম্যানেজমেন্ট একাউন্টেন্টস অফ বাংলাদেশ
দি ইন্সটিটিউট অফ কস্ট এন্ড ম্যানেজমেন্ট একাউন্টেন্টস অফ বাংলাদেশ (আইসিএমএবি) একটি স্বায়িত্বশাসিত প্রতিস্ঠান যেখান থেকে বাংলাদেশের প্রফেশনাল কস্ট একাউন্টেন্ট সনদ প্রদান করা হয়। প্রতিস্ঠানটি বাংলাদেশের বাণিজ্য মন্ত্রণালয়ের তত্ত্ব্বাবধানে পরিচালিত হয়। ঢাকায় নীলক্ষেতের আইসিএমএ ভবন থেকে এর কার্যক্রম পরিচালিত হয়। ঢাকা ছাড়াও চট্টগ্রাম, কুমিল্লা, রাজশাহীতেও আইসিএমএর শাখা আছে। প্রতি বছর গড়ে ৫০-৭০ জন ছাত্র এখান থেকে প্রফেশনাল ডিগ্রী গ্রহণ করে থাকে। বছরে তিনটি সেশনে পরীক্ষা হয়ে থাকে এপ্রিল, আগস্ট ও ডিসেম্বরে। প্রতিষ্ঠানটি ইন্টারন্যাশনাল ফেডারেশন অফ অ্যাকাউন্টেন্টস, কনফেডারেশন অফ এশিয়ান অ্যান্ড প্যাসিফিক অ্যাকাউন্টেন্টস, এবং সাউথ এশিয়ান ফেডারেশন অফ অ্যাকাউন্টেন্টস এর সদস্য।
অফিসিয়াল ওয়েব এড্রেস
ভীতিপ্রদ সাহিত্য
ভীতিপ্রদ সাহিত্য (ইংরেজি: Horror fiction, "হরর ফিকশন") সাহিত্যের একটি ধারা যেখানে পাঠক বা দর্শকে ভয় পাওয়ানোই হয় প্রধান লক্ষ্য। ঐতিহাসিকভাবে এই "ভয়" মানুষের দৈনন্দিন জীবনের অতিলৌকিক কল্পনা থেকে সঞ্জাত। ১৯৬০-এর দশক থেকে যেকোনো অস্বাভাবিক, বীভৎস, পরাবাস্তব, অথবা বিশেষভাবে রহস্যময় বা ভয়প্রদ থিমের সৃষ্টিকর্মই "হরর" নামে আখ্যাত হয়ে আসছে। ভীতিপ্রদ সাহিত্য প্রায়শই কল্পবিজ্ঞান ও ফ্যান্টাসির সঙ্গে পরস্পর সম্পৃক্ত আকারে লক্ষিত হয়; বর্তমানে তাই এই তিন ধারাকে একত্রে কল্পসাহিত্য ধারার ছত্রতলে আনা হয়েছে।
ভূতগ্রস্থতাকে (haunting) ভৌতিক ও অস্বভাবী সাহিত্যে মূল কাহিনিকাঠামো হিসেবে ব্যবহার করা হয়। হানাবাড়ির কিংবদন্তি তো সাহিত্যের একটি পুরনো থিম। উদাহরণস্বরূপ, the "আরব্যরজনীর" "কাইরেন আলি ও বাগদাদের হানাবাড়ি" গল্পে দেখা যায় জিন পরিপূর্ণ এক হানাবাড়ি। আরব্যরজনীর এই প্রভাব আধুনিক ভৌতিক সাহিত্যেও লক্ষ্য করা যায়, বিশেষত এইচ পি লাভক্র্যাফট রচিত গ্রন্থাবলিতে।
ভীতিপ্রদ সাহিত্যে উৎকর্ষের জন্য একাধিক পুরস্কারও দেওয়া হয়। দ্য হরর রাইটারস অ্যাসোসিয়েশন এই ধারায় শ্রেষ্ঠ কৃতিত্বের জন্য ব্রাম স্টকার অ্যাওয়ার্ড দিয়ে থাকে। এই পুরস্কার দেওয়া হয় বিশিষ্ট ড্রাকুলা-র লেখক তথা বিশিষ্ট ভৌতিক কাহিনিকার ব্রাম স্টকারের নামাঙ্কিত।
আজ ভৌতিক সাহিত্য চলচ্চিত্রেরও অন্যতম জনপ্রিয় ধারা।
ট্যুকো ব্রাহে
ট্যুকো ব্রাহে (লাতিনীকৃত নাম: Tycho Brahe, ডেনীয় নাম: Tyge Ottesen Brahe) (১৪ই ডিসেম্বর, ১৫৪৬ - ২৪শে অক্টোবর, ১৬০১) ডেনীয় অভিজাত সম্প্রদায়ের ব্যক্তি যিনি নিখুঁত এবং নির্ভুল জ্যোতির্বৈজ্ঞানিক পর্যবেক্ষণের জন্য বিখ্যাত হয়ে আছেন। তার আদি বাসস্থান Scania-তে যেটি তখন ডেনমার্কের অন্তর্ভুক্ত থাকলেও বর্তমানে আধুনিক সুইডেনের একটি প্রদেশ। তিনি জীবদ্দশায় জ্যোতির্বিজ্ঞানী এবং আলকেমিবিদ হিসেবে সুখ্যাত ছিলেন।
১৫৭৩ সালে তার "দে নোভা স্তেলা" (নতুন তারাটি সম্পর্কে) বইটিতে তিনি এরিস্টটলের সুস্থির এবং অপরিবর্তনীয় খ-গোলকের ধারণাকে ভুল বলে অভিহিত করেন। নিখুঁত পর্যবেক্ষণের মাধ্যমে তিনি প্রমাণ করেন যে, "নবতারা" (বর্তমানে যা অতিনবতারা নামে পরিচিত), বিশেষ করে ১৫৭২ সালের অতিনবতারাটি, পৃথিবী এবং চাঁদের মধ্যে অবস্থিত হলে যে পরিমাণ লম্বন দেখানোর কথা তার থেকে বেশি লম্বন দেখাচ্ছে এবং তথাপি এগুলো পৃথিবীর বায়ুমণ্ডলের অভ্যন্তরে অবস্থিত লেজবিহীন ধূমকেতু নয়, বরং বায়ুমণ্ডলের বাইরে অবস্থিত। একই ধরণের পর্যবেক্ষণের মাধ্যমে আরও প্রতিষ্ঠিত করেন যে ধূমকেতু বায়ুমণ্ডলের ভেতরকার ঘটনা নয়, এবং যথারীতি তারা সে সময় গৃহীত অপরিবর্তনীয় খ-গোলকের মধ্য দিয়ে অতিক্রম করে।
ট্যুকো ব্রাহেকে Hven দ্বীপে অনেক বড় একটি সম্পত্তি দেয়া হয়েছিল এবং Uraniborg নামে একটি গবেষণা প্রতিষ্ঠান নির্মাণের অর্থও প্রদাণ করা হয়েছিল। এই গবেষণা প্রতিষ্ঠানে তিনি জ্যোতির্বৈজ্ঞানিক পর্যবেক্ষণের জন্য বড় বড় যন্ত্র নির্মাণ করেন। পরবর্তীতে Stjerneborg নামে একটি গবেষণাগার নির্মাণ করেন মাটির নিচে। তখন এটিও বুঝতে পারেন যে পূর্বের গবেষণাগারটির যন্ত্রপাতি যথেষ্ট সুস্থির ছিল না। এই দ্বীপে তিনি বেশ স্বায়ত্তশাসন ভোগ করতেন, এমনকি নিজের গবেষণার ফলাফল প্রকাশের জন্য উপযোগী কাগজ সরবরাহের জন্য সেখানে নিজে কাগজ তৈরির কারখানা করেছিলেন। ১৫৯৭ সালে ডেনমার্কের রাজার সাথে মতানৈক্য হওয়ার পর বোহেমিয়ার রাজা এবং পুণ্য রোমান সম্রাট রুডলফ ২ তাকে প্রাগ শহরে আমন্ত্রণ জানান। এখানে তিনি রাজ-জ্যোতির্বিদ পদ গ্রহণ করেন, নতুন একটি মানমন্দির নির্মাণ করেন প্রাগের নিকটে অবস্থিত Benátky nad Jizerou নামক স্থানে। এখানে ১৬০০ থেকে ১৬০১ সালে তার মৃত্যুর পূর্ব পর্যন্ত তাকে সহযোগী হিসেবে ছিলেন বিখ্যাত জার্মান জ্যোতির্বিদ ইয়োহানেস কেপলার। কেপলার ট্যুকোর মৃত্যুর পর তার উপাত্ত ব্যবহার করেই গ্রহীয় গতির সূত্র প্রণয়ন করেছিলেন। বলা হয়, ট্যুকোর মত নিখুঁত পর্যবেক্ষণ সে সময় আর কারো পক্ষে করা সম্ভব ছিল না।
জ্যোতির্বিদ হিসেবে ট্যুকোর অবস্থান ছিল নিকোলাউস কোপের্নিকুস এবং টলেমির মাঝামাঝি। তিনি কোপের্নিকুসীয় জগতের জ্যামিতিক সুবিধা এবং টলেমীয় জগতের দার্শনিক সুবিধা একত্রিত করে নতুন একটি বিশ্ব ব্যবস্থা তৈরি করতে চেয়েছিলেন যার নাম ট্যুকোনীয় জগৎ। উপরন্তু, তিনি ছিলেন শেষ জ্যোতির্বিদদের একজন যারা কোন দুরবিন ছাড়া কেবল খালি চোখে সকল পর্যবেক্ষণ করেছেন।
এডোয়ার্ড জেনার
এডোয়ার্ড জেনার (১৭ মে, ১৭৪৯ -২৬ জানুয়ারি, ১৮২৩) বিশিষ্ট ইংরেজ বিজ্ঞানী ছিলেন। গ্লুচেস্টারশায়ারের বার্কলেতে জন্মগ্রহণ করেছিলেন। তিনি গুটিবসন্তের টিকার আবিষ্কারক হিসেবে বহুল পরিচিত। তাকে কখনো কখনো 'প্রতিষেধকবিজ্ঞানের জনক' বলা হয়।
বাকমিন্‌স্টার ফুলার
রিচার্ড বাকমিন্স্টার "বাকি" ফুলার (১২ জুলাই, ১৮৯৫ - ১ জুলাই, ১৯৮৩) ছিলেন একজন আমেরিকান স্থপতি, প্রকৌশলী, লেখক, নকশাকারক, ভবিষ্যত্দ্রষ্টা, উদ্ভাবক ও দূরদর্শী।
"মানবতা স্থায়ী ও সফলভাবে টিকে থাকবে কি না এবং যদি থাকে, তবে তা কেমন করে?"- এ প্রশ্নটি নিয়ে ফুলার সারাজীবন ভেবেছেন। নিজেকে একজন গড়পড়তা সাধারণ মানুষ, যার বিশেষ কোনো টাকা-কড়ি বা শিক্ষাগত যোগ্যতা নেই বিবেচনা করে তার জীবন এই প্রশ্নটির উত্তর-সন্ধানে নিয়োজিত করেছিলেন। মানুষের উন্নয়নে বড় বড় সংগঠন, সরকার এবং ব্যক্তিগত উদ্যোগ যেখানে অক্ষম, সেখানে একক সত্ত্বা কী করতে পারে তা সন্ধানে তিনি প্রবৃত্ত হয়েছিলেন।
তার জীবনব্যাপী পরীক্ষা-নিরীক্ষার যাত্রায় তিনি তিরিশাধিক পুস্তক রচনা করেছেন। এছাড়াও তিনি অসংখ্য উদ্ভাবনের সাথে জড়িত ছিলেন, মূলতঃ নকশা ও স্থাপত্য ক্ষেত্রে, যার মধ্যে প্রধানতমটি ছিলো জিওডেসিক গম্বুজ। জিওডেসিক গম্বুজের সাথে সাদৃশ্যের জন্যে ফুলারিন অথবা বাকিবলস নামক কার্বন অণুর নামকরণ করা হয়েছে তার নামানুসারে।
বাকমিনিস্টার ফুলার হার্ভার্ড বিশ্ববিদ্যালয় এ ভর্তি হয়েছিলেন, কিন্তু তাকে হার্ভার্ড থেকে দুবার বহিষ্কার করা হয়।
ফুলার কানাডার টেক্সটাইল মিলে মেকানিক হিসেবে কাজ করেন। প্রথম বিশ্বযুদ্ধের সময় তিনি যুক্তরাষ্ট্রের নৌবাহিনীতে রেডিও অপারেটর হিসেবে কাজ করেন।
১৯৫৯ থেকে ১৯৭০ সাল পর্যন্ত সাউদার্ন ইলিনয় ইউনিভার্সিটি কার্বনডেল এ শিক্ষকতা করেন। তিনি সেখানে সহকারী অধ্যাপক হিসেবে যোগদান করেন এবং ১৯৬৮ সালে পূর্ণ অধ্যাপক হিসেবে উন্নীত হন।
ফুলার ২৮টি আমেরিকান প্যাটেন্টের অধিকারী ছিলেন।
১৯৮৩ সালে ফুলারকে যুক্তরাষ্ট্র সরকার প্রেসিডেন্সিয়াল মেডেল অব ফ্রীডম প্রদান করে।
মৎস্যপুরাণ
মৎস পুরাণ প্রাচীনতম পুরাণগ্রন্থ এবং একটি গুরুত্বপূর্ণ হিন্দু ধর্মশাস্ত্র। এটি মূলত বিষ্ণুর মৎস্য অবতারের কাহিনি। এই যুগের পর থেকেই আর্য অর্থাৎ বর্তমান হিন্দু সমাজব্যবস্থার সূত্রপাত।
এই পুরাণের উপাখ্যান প্রাগৈতিহাসিক দ্রাবিড় পটভূমিকায় স্থাপিত। কেন্দ্রীয় চরিত্র মৎস্যদেব ও দ্রাবিড় সম্রাট সত্যব্রত, যিনি পরবর্তীকালে "আর্যপিতা" মনু নামে পরিচিত হন। ঠিক কোন সময়কালে এই কাহিনিটি প্রস্থাপিত তা বোঝা সম্ভব নয়; কারণ গ্রন্থে আশ্চর্যজনকভাবে ২ লক্ষ কোটি বছরের কথা বলা হয়েছে। কাহিনির সর্বাধিক গুরুত্বপূর্ণ অংশের সূত্রপাত তখনই হয় যখন বিষ্ণু প্রলয়ের আগে রাজা সত্যব্রতের সম্মুখে মৎস্য অবতার রূপে আবির্ভূত হন; এই সময় সত্যব্রত তাঁর রাজ্য দ্রাবিড়ের মলয় পর্বতের পাদদেশে তপস্যারত ছিলেন; প্রলয়ের পরে এই মলয় পর্বতের চূড়াতেই তিনি তাঁর জাহাজ বাঁধেন।
এই পুরাণে সূর্য-পুত্র সত্যব্রত বা মনুর জীবনবৃত্তান্ত বর্ণিত হয়েছে। যদিও এই গ্রন্থের মূল উপজীব্য প্রলয়ের বিবরণী এবং মৎস্যদেব কিভাবে মনুকে নির্দেশদান করে তাঁর পরিবার ও অল্পসংখ্যক মানুষের প্রাণরক্ষা করেন; এবং তাঁর সম্মুখে বেদ প্রকাশ করে নতুন এক আর্য বা বৈদিক সমাজব্যবস্থা প্রচলনে সহায়তা করেন – তার বৃত্তান্ত।
মনুমৎস্যসংবাদ, ব্রহ্মাণ্ডোৎপত্তি, দেবাদির উদ্ভব, মন্বন্তর নিরূপণ, পিতৃবংশবিবরণ, শ্রাদ্ধকাল, চন্দ্রোৎপত্তি, চন্দ্রবংশ কীর্তন, কার্তবীর্য উপাখ্যান, ভৃগুশাপে বিষ্ণুর পৃথিবীতে জন্ম, পুরুবংশকীর্তন, ক্রিয়াযোগ, বহুবিধ ব্রত, দানাদি পূণ্যকর্ম, তারকোৎপত্তি, পার্বতীর জন্ম, তপস্যা ও বিবাহ, কার্তিকের জন্ম, তারক বধ, পিতৃগাথা, সাবিত্রী উপাখ্যান, বিবিধ উৎপাত ও গ্রহশান্তিবিধি, বামন-মাহাত্ম্য, প্রতিমালক্ষণ, প্রতিমা ও দেবালয় প্রতিষ্ঠা, ভাবী রাজবংশ, মহাদান প্রভৃতি।
শারীরবৃত্ত
শারীরবৃত্ত বিশুদ্ধ প্রাণীবিজ্ঞানের একটি প্রধান শাখা। এ শাখায় প্রাণীদেহের পুষ্টি, শ্বসন, ক্ষরণ, রেচন, জনন প্রভৃতি শারীরবৃত্তীয় কার্যাবলী আলোচনা করা হয়। প্রত্যেক জীবের তার নিজস্ব চারিত্রিক বৈশিষ্ট্য আছে। জীবের শরীরের কার্যপ্রণালী নিয়ে শারীরবৃত্তবিদ্যায় আলোচনা করা হয়। রাজকীয় সুয়েডীয় বিজ্ঞান একাডেমি কর্তৃক ১৯০১ সাল থেকে শারীরবৃত্ত বিদ্যায় ভূষিত সর্বোচ্চ সম্মান "চিকিৎসাবিজ্ঞানে নোবেল পুরস্কার" প্রদান করা হয়ে থাকে।
৪২০ খ্রিস্টপূর্বাব্দে হিপোক্রেটিসের সময়কালে মানব শারীরবৃত্ত, গবেষণা ছাড়াও ঔষধের জনক হিসেবে পরিচিত ছিলো। প্রাচীন গ্রীসে এরিস্টটলের সমালোচনা এবং কাঠামোর মধ্যে সম্পর্ক এবং চিহ্নিত কার্যকারিতার উপরে জোর দেওয়ার মধ্য দিয়েই শারীরবৃত্ত ধারনার শুরু হয়। যখন ক্লডিয়াস গ্যালেনাসের (১২৬-১৯৯ খ্রিস্টাব্দ), গ্যালেন নামে পরিচিত, শরীরের কার্যকারিতা অনুসন্ধানের পরীক্ষার ব্যবহারই ছিলো প্রথম। গ্যালেন পরীক্ষামূলক শারীরবৃত্ত বিদ্যার প্রতিষ্ঠাতা ছিলেন।
জাঁ ফার্নেল (Jean Fernel), একজন ফরাসি চিকিত্সক, ১৫২৫ সালে "শারীরবৃত্ত" ("physiology") শব্দটির পরিচল দেন।
উনিশ শতকে, শারীরবৃত্তীয় জ্ঞান দ্রুত হারে বৃদ্ধি পেতে থাকে। বিশেষ করে ১৮৩৮ সালে জার্মান জীববিজ্ঞানী থিওডোর সোয়ান এবং মাথিয়াস শ্লেইডেনের কোষ তত্ত্বের আবিষ্কারের মধ্য দিয়ে যে সকল জীবিত বস্তুই এক বা একাধিক কোষ দ্বারা গঠিত এবং সকল কোষই পূর্বে অস্তিত্বশীল অন্য কোন কোষ থেকে উৎপত্তি লাভ করে।
বিংশ শতকে জীববিজ্ঞানীরা আগ্রহী হয়ে ওঠেন এ বিষয়ে যে, তুলনামূলক শারীরবৃত্ত এবং পরিবেশ শারীরবৃত্তের ক্ষেত্রে কীভাবে জীব কার্যাবলী মানব কার্যাবলী থেকে ভিন্ন। এই ক্ষেত্রের মধ্যে প্রধান ব্যক্তি হলেন, Knut Schmidt-Nielsen এবং George Bartholomew। অতি সম্প্রতি, বিবর্তনমূলক শারীরবৃত্ত একটি স্বতন্ত্র উপবিষয়ে পরিণত হয়েছে।
সাধারণত শারীরবৃত্ত ২ প্রকারের; একটি হচ্ছে প্রাণী শারীরবৃত্ত অপরটি হচ্ছে উদ্ভিদ শারীরবৃত্ত। প্রাণী শারীরবৃত্ত বিদ্যায় মানবদেহের শারীরবৃত্তের বিশদ বর্ণনা আছে। এছাড়াও অনেক রকম শারীরবৃত্ত বিদ্যা রয়েছে যেমন- ভাইরাস শারীরবৃত্ত, ব্যাকটেরিয়া শারীরবৃত্ত, কোষ শারীরবৃত্ত এবং আরো অনেক বিভাগ।
মানবদেহের শারীরবৃত্ততে মানবদেহের নির্দিষ্ট চারিত্রিক বৈশিষ্ট্য এবং দেহের বিভিন্ন কার্যপ্রণালীর কৌশল নিয়ে আলোচনা করা হয়। এটা এক ধরনের বিজ্ঞান যা মানুষের, যান্ত্রিক, শারীরিক এবং জৈবরাসায়নিক কর্ম, তাদের অঙ্গ, এবং তারা যে কোষের মধ্যে গঠিত সে বিষয়ে আলোচনা করে। শারীরবৃত্তের কেন্দ্রবিন্দুর প্রধান স্তর হলো, অঙ্গ স্তর এবং ব্যবস্থার মধ্যে ব্যবস্থা। অন্তঃস্রাবী এবং স্নায়বিক ব্যবস্থা প্রাণীদের মধ্যে কার্যকর শ্বসন এবং সংক্রমণ সংকেত এক্ষেত্রে প্রধান ভূমিকা পালন করে। হোমিওস্টয়াটিক উদ্ভিদের ক্ষেত্রে পারস্পরিক ক্রিয়ার বিষয় প্রাণীদের সঙ্গে একটি প্রধান দিক।
রোগনিরূপণবিদ্যা
রোগনিরূপণবিদ্যা (ইংরেজি: Pathology) একটি বিশুদ্ধ প্রাণিবিজ্ঞানের প্রধান শাখা, এই শাখায় প্রাণিদেহের বিভিন্ন রোগ, লক্ষণ, রোগতত্ত্ব, প্রতিকার ইত্যাদি বিশদভারে পর্যালোচনা করা হয়।অনুবীক্ষণ যন্ত্রের মাধ্যমে রোগের লক্ষণের সাথে আলাদা করে কোষের পরিবর্তন সম্পর্কযুক্ত করা যায় এই রোগনিরূপণবিদ্যার মাধ্যমে।
শরুর দিকে রোগনিরূপণবিদ্যা ছিল খুব বর্ণনামূলক। পূর্বে রোগ নির্ণয় এবং শ্রেণীভাগ করা হতো শারীরস্থানিক এবং আণুবীক্ষণিক শারীরস্থানিক পরিবর্তন দেখে।১৯ শতকের অর্ধেক সময় ধরে এই পদ্ধতিতে এবং অণুজীববিদ্যার পদ্ধতি যোগ করে অণুজীব (প্রোটোযোয়া, ব্যাকটেরিয়া এবং ছত্রাক) মানুষের মৃত্যুর প্রধান কারণ হিসেবে ধরা হয়।
অঙ্গসংস্থান
অঙ্গসংস্থান () একটি বিশুদ্ধ প্রাণীবিজ্ঞানের প্রধান শাখা, এ শাখায় প্রাণীদেহের আকার, আয়তন, অঙ্গপ্রত্যঙ্গের বাহ্যিক অবস্থান ও গঠন সম্বন্ধে আলোচনা করা হয়। একে দুটি উপবিভাগে ভাগ করা যায়, একটি হচ্ছে শারীরস্থান যা জীবের গঠন ও অভ্যন্তরীণ অঙ্গ নিয়ে আলোচনা করে এবং আরেকটি হচ্ছে এইডোনমি যা জীবের বাহ্যিক অবস্থা নিয়ে আলোচনা করে। জীববিজ্ঞানের ইতিহাসের শুরুর দিকে এইডোনমি শারীরস্থান থেকে কম আলোচিত হয়েছিল বিধায় এইডোনমি কিছুটা চাপা পড়ে যায়।
অঙ্গসংস্থানকে শ্রেণীবিন্যাসের অঙ্গসংস্থানও বলা হয়। অঙ্গসংস্থানের বর্ণনায় উদাহরণস্বরূপ বলা যায় যে, সার্বিক আকার, সার্বিক রং, প্রধান চিহ্ন আলোচনা করা হয়।
"অঙ্গসংস্থান" শব্দটি "প্রাচীন গ্রিক" μορφή, morphé = গঠন এবং λόγος, lógos = পাঠ, বিজ্ঞান শব্দদ্বয়ের মাধ্যমে গঠিত। জোহান উলফগ্যাং ভব গোয়েথে অঙ্গসংগঠন এর জীববৈজ্ঞানিক ধারণাকে উন্নীত করেন (১৭৯০) এবং স্বাধীনভাবে পরবর্তিতে এর উন্নয়ন ঘটান জার্মান শারীরস্থানবিৎ এবং শারীরবিজ্ঞানী কার্ল ফ্রেডরিখ বার্ডাখ (১৮০০)।
ইংরেজ-ভাষী দেশে "আণবিক অঙ্গসংস্থান" কোনপ্রকার যৌগিক অণু যেমন পলিমার ও আরএনএ ইত্যাদিকে বর্ণনা করার জন্য ব্যবহৃত হয়।"স্থূল অঙ্গসংস্থানবিদ্যা" শব্দদ্বয় কোন অঙ্গাণুর যৌথ কাঠামো কিংবা কোন অঙ্গাণুর সাধারণ বর্ণনা এবং প্রতিটির পৃথক গঠন অর্থে ব্যবহৃত হয়।
কোষবিদ্যা
কোষবিদ্যা (; গ্রিক থেকে, "kytos", "একটি ঠালা"; এবং , "-লোজিয়া") একটি বিশুদ্ধ প্রাণিবিজ্ঞানের প্রধান শাখা, এ শাখায় কোষ, কোষের আকার, প্রকৃতি, বাহ্যিক ও অভ্যন্তরীণ গঠন, কোষবিভাজন ও শারীরবৃত্তীয় কাজ ইত্যাদি আলোচনা করা হয়। কোষের বিভিন্ন প্রকারের কার্যপ্রণালীর কৌশল নিয়েও কোষবিদ্যায় আলোচনা করা হয়। কোষ হচ্ছে জীবদেহের একক। জীববিজ্ঞানে কোষবিদ্যা শাখায় সাধারণত দুই প্রকারের কোষ নিয়ে আলোচনা করা হয়; একটি উদ্ভিদ কোষ এবং অপরটি প্রাণিকোষ।
১৬৬৫ খৃষ্টাব্দে অনুবীক্ষণ যন্ত্রের সাহায্যে ইংরেজ বিজ্ঞানী রবার্ট হুক এর বোতলের ছিপির কোষ বা সেল আবিষ্কারই কোষতত্ব বা কোষবিদ্যার সূচনা করে। বিজ্ঞানী হুক ছিপিতে মৃত কোষ দেখেছিলেন, অর্থাত কেবল কোষ প্রাচীরই তিনি দেখতে পেরেছিলেন। এর পর ইতালীয় বিজ্ঞানী ম্যালপিঘি (Malpighi) ও ইংরেজ বিজ্ঞানী গ্রিউ (Grew) উদ্ভিদের টিস্যু বা কলা পরীক্ষার মাধ্যমে হুকের গবেষনাকে সমর্থন করেন। নিউক্লিয়াস আবিষ্কারের পরে জার্মান উদ্ভিদ বিজ্ঞানী Schleiden ও প্রানীবিজ্ঞানী Schwann কোষ মতবাদ গঠন করেন। এর দ্বারা প্রমানিত হয় কোষই হল জীবনের জন্যে প্রয়োজনীয় বস্তুর আধার এবং সব সজীব বস্তুই কোষ দ্বারা গঠিত। এর পরে প্রোটোপ্লাজম ও প্রোটোপ্লাস্ট আবিষ্কারে এই মতবাদের বিরুদ্ধ অর্গানিসম্যাল মতও সৃষ্টি হয়। বিজ্ঞানের যুগান্তকারী উন্নতির সাথে সাথে কোষবিদ্যার নতুন নতুন তথ্য ও তত্ত্ব আবিষ্কার হয়েছে।
কলাস্থানবিদ্যা
কলাস্থানবিদ্যা (ইংরেজি: Histology) বিশুদ্ধ উদ্ভিদবিজ্ঞান ও প্রাণীবিজ্ঞানের একটি প্রধান শাখা, এ শাখায় বহুকোষী জীবেদের (অর্থাত প্রাণী ও উদ্ভিদ)বিভিন্ন কলার অবস্থান, গঠন, আকার, আয়তন ও কাজ সম্বন্ধে আলোচনা করা হয়। কোষবিজ্ঞান বা সাইটোলজি (cytology) ও কলাবিজ্ঞানের (হিস্টোলজি) প্রধান পার্থক্য হল কোষ বিজ্ঞানে মূলতঃ আলাদা আলাদা ভাবে ভাসমান কোষেদের বর্ণনা করা হয়। কলার মধ্যে অবস্থান কালে কোষের জে ত্রিমাত্রিক আকৃতি থাকে, বিচ্ছিন্ন ভাবে ভাসমান কোষে তা থাকে না। ফলে কোষের আকৃতি কেবল কলা বিজ্ঞানে কাজে লাগে কোষবিজ্ঞানে কোন কাজে আসে না। কোষবিজ্ঞান প্রধানত কেন্দ্রকের (নিউক্লিয়াস) চেহারা ও সাইটোপ্লাস্মের আয়তন ও রংএর পার্থক্য দ্বারা চালিত হয়। কলাবিজ্ঞানে ্ শুধু কোষেদের আকৃতিই নয়, কোষদের অবস্থান, পারস্পরিক নৈকট্য ও আন্তঃকোষীয় সংযোগ, ও ধাত্র ইত্যাদির সাহাযয়ে কলার পরিচয়, কলার মধ্যে কোন অসঙ্গতি আছে কিনা, পরিচয়হীন কলার উ্তপত্তিগত সূত্র , অসমবৃদ্ধি , অবৃদ্ধি , অতিবৃদ্ধি ও কর্কট্রোগের সম্ভাবনা ইত্যাদি সন্ধান করা হয়।
কলাস্থানিজ্ঞানের সঙ্গে ওতপ্রোতভাবে জড়িত আছে কলারসায়ন (Histochemistry) যাতে কলার উপর নানা রকম রাসায়নিক প্রক্রিয়ায় কলাকে নানা রঙে রঞ্জিত করে অণুবীক্ষণ যন্ত্রে দেখার উপযোগী করা হয়।
আব্দুল (দ্ব্যর্থতা নিরসন)
আব্দুল অথবা আবদুল দ্বারা শুরু নিবন্ধের তালিকাঃ
পিয়ের সিমোঁ লাপ্লাস
পিয়ের সিমোঁ লাপ্লাস () (২৩শে মার্চ, ১৭৪৯ - ৫ই মার্চ, ১৮২৭) একজন ফরাসি গণিতবিদ ও জ্যোতির্বিদ, যিনি গাণিতিক জ্যোতির্বিদ্যা ও পরিসংখ্যানের উন্নয়নে গুরুত্বপূর্ণ ভূমিকা রেখেছেন। তিনি তাঁর "মেকানিক সেলেস্ত" (অর্থাৎ জ্যোতিঃবলবিদ্যা) গ্রন্থের পাঁচ খণ্ডে তাঁর পূর্বসূরীদের কাজের সারসংক্ষেপ ও পরিবর্ধন করেছেন। তাঁর এই কাজ চিরায়ত বলবিদ্যার জ্যামিতিক দৃষ্টিভঙ্গির পরিবর্তন ঘটিয়ে ক্যালকুলাস ভিত্তিক চর্চার পথ খুলে দেয়, এবং এর ফলে অনেক নতুন সমস্যা সমাধানের দুয়ার খুলে যায়। পরিসংখ্যানে সম্ভাব্যতার বেইসীয় পরিভাষাও মূলত লাপ্লাসেরই অবদান।
তিনি লাপ্লাস সমীকরণ সৃষ্টি করেন এবং লাপ্লাস রূপান্তরের পথ প্রদর্শন করেন, যা গাণিতিক পদার্থবিজ্ঞানে বহুল ব্যবহৃত একটি হাতিয়ার; এ ক্ষেত্রটিতে তিনি ছিলেন সেরাদের একজন। ফলিত গণিতে নানাভাবে ব্যবহৃত লাপ্লাসীয় অন্তরক অপারেটরের নাম তাঁর নামানুসারে রাখা হয়েছে।
হিরোসাই নোহারা
হিরোসাই নোহারা () (জন্মঃ ১৯৬৭ ইং) একজন জাপানি টুরিষ্ট যিনি মেক্সিকো সিটির বিনিতো জুরেজ ইন্টারন্যাশনাল বিমানবন্দরের এরাইভেল লাউঞ্জে প্রায় চার মাস কাটিয়েছেন। তিনি বিমানবন্দরে পৌঁছান ২ সেপ্টেম্বর ২০০৮ সালে ও বিমান বন্দর ত্যাগ করেন ২৯ ডিসেম্বর ২০০৮ সালে। বিমানবন্দর ত্যাগ করে তিনি একজন মহিলার সাথে মেক্সিকো সিটির একটি এপার্টমেন্টে উঠেন। মহিলাটিকে "ওয়ুকি" নামে সনাক্ত করা হয়।
নোহারা মেক্সিকোতে আসার পূর্বে জাপানের অফিস পরিষ্কার-পরিচ্ছন্ন কর্মী ছিলেন। বিমানবন্দরে থাকাকালীন সময়ে তার খাবার-দাবার বিমানবন্দরের একটি ফাস্ট ফুড দোকান ও কম্বল, জামাকাপড় সহ অন্যান্য প্রয়োজনীয় সামগ্রী তাকে দেখতে আসা উৎসাহী মানুষরা সরবরাহ করেন। পরবর্তীতে যখন নোহারা বিভিন্ন মিডিয়ার মারফতে পরিচিতি লাভ করতে থাকেন তখন ফাস্ট ফুড কোম্পানী থেকে তাদের নিজস্ব টি শার্ট, টুপি ও মগ সরবরাহ করেন যাতে টিভিতে তাকে দেখানোর সময় সারাদেশে দোকানটিরও প্রচারনা হয়। নোহারা উক্ত তিন মাসে কিছু স্পেনিশ ও ইংরেজি ভাষা শেখেন।
লোকাল মিডিয়া গুলো ইন্টারপ্রেটার এর মাধ্যমে তার সাক্ষাৎকার গ্রহণের সময়, কাগজপত্র কোন সমস্যা না থাকার পরও কেন বিমান বন্দরে অবস্থান করছেন জানতে চাইলে তিনি প্রশ্ন এড়িয়ে যান। কিন্তু বিমানবন্দরের একজন ওয়ের্ট্রেসের মাধ্যমে জানা যায়, তিনি প্রেম ঘটিত কোন কারণে বিমান বন্দরে কাটান।
প্রবন্ধ
সাহিত্যে বর্ণনামূলক গদ্যকে প্রবন্ধ বলা হয়।প্রবন্ধ সাহিত্যের অন্যতম একটি শাখা। এতে কোনো কাহিনী থাকে না। এর সমার্থক শব্দগুলো হলো - সংগ্রহ, রচনা, সন্দর্ভ। প্রবন্ধের বিষয়বস্তু শৈল্পিক, কাল্পনিক, জীবনমুখী, ঐতিহাসিক কিংম্বা আত্মজীবনীমূলক হয়ে থাকে। যিনি প্রবন্ধ রচনা করেন তাকে প্রবন্ধকার বলা হয়। প্রবন্ধে মূলত কোনো বিষয়কে তুলে ধরে তার বিভিন্ন দিক নিয়ে আলোচনা করা হয় |খেলা ধূলো জীবন
রাইট ভ্রাতৃদ্বয়
রাইট ভ্রাতৃদ্বয়, অরভিল (১৯ আগস্ট, ১৮৭১ - ৩০ জানুয়ারি, ১৯৪৮) এবং উইলবার (১৬ এপ্রিল, ১৮৬৭ - ৩০ মে, ১৯১২) রাইট ছিলেন দু'জন মার্কিন প্রকৌশলী, যাদের উড়োজাহাজ আবিষ্কারের কৃতিত্ব দেওয়া হয়। তারা ১৯০৩ সালের ১৭ ডিসেম্বর প্রথম নিয়ন্ত্রিত, শক্তিসম্পন্ন এবং বাতাসের চাইতে ভারী সুস্থিত মানুষ-বহনযোগ্য উড়োজাহাজ তৈরি করেন। পরবর্তী দু'বছর তারা তাদের উড়ন-যন্ত্রটিকে অনড়-পাখাবিশিষ্ট উড়োজাহাজে রূপান্তরিত করেন। পরীক্ষামূলক বিমানপোত নির্মাণে সর্বপ্রথম না হলেও, তাদের আবিষ্কৃত উড়োজাহাজ নিয়ন্ত্রকের সাহায্যেই প্রথম অনড়-পাখাবিশিষ্ট উড়োজাহাজ নির্মাণ সম্ভবপর হয়।পেটেন্টসমূহ
পিতা
পিতা একজন পুরুষ অভিভাবক হিসেবে যে-কোন ধরনের সন্তানের জনক হিসেবে সংজ্ঞায়িত হয়ে থাকেন। তিনি যে-কোন সন্তানের পুরুষ জন্মদাতা। মাতা পিতার বিপরীত লিঙ্গ। পিতার বিভিন্ন প্রতিশব্দ হলো - জনক, আব্বা, বাবা, জন্মদাতা ইত্যাদি। তিনি সন্তানের জন্মদানের লক্ষ্যে "এক্স (স্ত্রীলিঙ্গ)" অথবা "ওয়াই (পুংলিঙ্গ)" ক্রোমোজোম ধারণকারী বীর্য স্বীয় স্ত্রীর জননতন্ত্রে প্রবেশ করান।
সৎ পিতা বলতে বুঝায়
মায়ের অন্য বিবাহের স্বামী কে সৎ পিতা বলে
মানব সম্প্রদায়ের প্রথম হিসাবে ইসলামের নবী আদম কে মানুষের আদি পিতা গণ্য করা হয়।
বিদ্যালয়
বিদ্যালয় বা পাঠশালা হচ্ছে একটি প্রতিষ্ঠান বা সংগঠন, যা মূলত শিক্ষাদানের কেন্দ্র, যেখানে শিক্ষকের তত্ত্বাবধানে শিক্ষার্থী পাঠ্যপুস্তকের মাধ্যমে জ্ঞানলাভ করে থাকে। বিদ্যালয় সব সময়ই দালানকোঠায় আবদ্ধ হবে এমন নয়, বরং একজন শিক্ষক, কিছু পরিমাণ শিক্ষার্থী, এবং শিক্ষাসহায়ক পরিবেশই বিদ্যালয় হবার জন্য যথেষ্ট। বিদ্যালয় নির্দিষ্ট পাঠক্রমের অধীনে পরিচালিত হয় এবং বিদ্যালয়ে পঠনের জন্য নির্ধারিত পাঠ্যপুস্তক থাকে। সাধারণত প্রথম শ্রেণী থেকে বিদ্যালয় শুরু হয়। তবে অধুনা প্লেগ্রুপ, নার্সারি, কেজি ইত্যাদিকে প্রিস্কুল বা প্রাক-বিদ্যালয় পঠন হিসেবে গ্রহণ করা হয় এবং এসব পাঠদানও বিদ্যালয়ের অন্তর্ভুক্ত ধরা হয়। সাধারণ অর্থে বিদ্যালয় সকল পাঠসহায়ক পরিবেশকে বোঝায় বলে স্কুল, কলেজ, বিশ্ববিদ্যালয় সবকিছুর সাধারণ নামই বিদ্যালয়। কিন্তু সাধারণ্যের কাছে বিদ্যালয় শুধুমাত্র প্রথম শ্রেণী থেকে বা প্রাক-বিদ্যালয় থেকে পঞ্চম কিংবা দশম শ্রেণী পর্যন্ত পাঠদানের প্রতিষ্ঠান হিসেবে গণ্য।
বিদ্যালয় সাধারণত তাত্ত্বিক জ্ঞান বিতরণ করে। তবে ব্যবহারিক জ্ঞান বিতরণকারী প্রতিষ্ঠানও বিদ্যালয় হতে পারে। এই ধারণায় বিভিন্ন ট্রেনিং ইনস্টিটিউটও বিদ্যালয় হিসেবে গণ্য হতে পারে। বিশ্বের অধিকাংশ দেশেই তাত্ত্বিক শিক্ষা বাধ্যতামূলক, তাই প্রাথমিক শিক্ষা গ্রহণার্থে বিদ্যালয় গমনও প্রাথমিক শ্রেণীতে বাধ্যতামূলক।
"বিদ্যা" (জ্ঞান) এবং "আলয়" (আগার বা স্থান) শব্দদ্বয় সহযোগে বিদ্যালয় শব্দটি গঠিত, যা বিদ্যা বিতরণ ও গ্রহণের স্থান বা আগার হিসেবেই পরিচিত।
সাধারণত বিদ্যালয়ের এক বা একাধিক ভবন থাকে। তবে ভবনবিহীন অনেক বিদ্যালয় ভারত, বাংলাদেশসহ আফ্রিকার অনেক দেশে পরিচালিত হয়। ভবনসমৃদ্ধ বিদ্যালয়ে যেসকল বিষয় পরিলক্ষিত হয়:
বিদ্যালয়ে পাঠদান ও বিদ্যার্জনে বিভিন্ন উপাদান ব্যবহৃত হয়। যেমন:
অবশ্য এসব অনুষঙ্গ ছাড়াও কেবলমাত্র মুখে মুখে অনেক অনানুষ্ঠানিক বিদ্যালয় পরিচালিত হতেও দেখা যায়।
আধুনিক ইন্টারনেটভিত্তিক বিশ্বে অনলাইনে ইন্টারনেটের মাধ্যমে পাঠদান ও বিদ্যার্জনের উপায়কে অনলাইন বিদ্যালয় হিসেবে গণ্য করা হয়। এমন অনেক শিক্ষাসহায়ক প্রকল্প আছে, যারা অনলাইনেই এরকম পাঠদান পরিচালনা করে এবং পাঠসম্পন্ন হলে সনদ প্রদান করে।
দূষণ
মানুষের দৈনন্দিন কর্মকান্ডে সৃষ্ট ক্ষতিকর পদার্থ ও তা নির্গমনের কারণে স্বাভাবিক পরিবেশের উপর প্রভাব পড়লে তাকে দূষণ বলে। পরিবেশ দূষণ বিভিন্নভাবে হয়ে থাকে। বায়ু দূষণ, জল দূষণ, শব্দ দূষণ এরমধ্যে অন্যতম। তাছাড়া বায়ুদূষণের ফলে মানুষ নানা রকম সমস্যা বা রোগে ভুগছেন ৷
দূষণের প্রকারভেদগুলো হলো:পরিবেশ দূষণের কারণে পরিবেশে স্বাভাবিক ভারসাম্য বিনষ্ট হয়। এছাড়া জীবজগতের স্বাভাবিক এবং স্বতঃস্ফুর্ত বিকাশ ব্যাহত হয়।
কলেরা
আমাশয়
টাইফয়েড 
ডাইরিয়া
উদরাময় মাথা ব্যাথা, হৃদয়ের রোগ ইত্যাদি রোগ হয়ে থাকে ।
ললিতকলা
ললিতকলা () একটি শিল্পকলা যার মধ্যে সংগীত, আবৃত্তি, অভিনয়, নৃত্য এবং চারু ও কারুকলা অন্তর্ভুক্ত। ঐতিহাসিকভাবে, পাঁচটি ললিতকলা হলো অঙ্কন, ভাস্কর্য, স্থাপত্য, সঙ্গীত ও কাব্য, যার মাঝে মঞ্চনাটক ও নৃত্য অন্তর্ভুক্ত। বর্তমানে, ললিতকলায় সাধারণভাবে চলচ্চিত্র, ফটোগ্রাফি, ধারণাগত শিল্প, ও প্রিন্টমেকিং যুক্ত হয়।